Анвар Обиджон. Беркиниб олган сирғача (ҳикоя) | www.ziyouz.uz\nБош саҳифа Ўзбек насри онлайн антологиясиАнвар Обиджон (1947-2020)Анвар Обиджон. Беркиниб олган сирғача (ҳикоя)\nБарчиной томорқада ўйнаб юриб, чап қулоғидаги сирғачасини йўқотиб қўйди. Дадаси яқиндагина олиб берувди. Жуда чиройли эди, ям-яшил баргга ўхшаб ясалган эди. Балки, анави ариқчанинг бўйида ётгандир-у, Барчиной унинг тусини ўт-ўланлардан ажратиб ололмаётгандир. Балки, беркинмачоқ ўйнагиси келиб, шунчаки яшириниб тургандир.\nАям билиб қолса, роса аччиғи чиқади, энди нима қилсам экан, деб ўйлади Барчиной. Сабзи уруғи сочилган анғизда дикир-дикир сакраб, тинимсиз тупроқ титкилаётган чумчуқчани кўриб, унга яқин борди.\n– Чумчуқча, чумчуқча, – деди Барчиной, – менга бозордан сирғача опкелиб бер.\nЧумчуқча эса: “Чириқ-чириқ-чириқ… Бозорга борсам, дон-дун сотаётганлар менга тош отишади. Бозорга боришдан қўрқаман”, деди-ю, пир-р этиб учиб кетди.\nБарчиной она товуқнинг ёнида чий-чийлаб юрган сап-сариқ жўжаларни кўриб, уларни чорлашга тушди:\n– Жип-жип-жип, буёққа келинглар. Менга бозордан сирға опкелиб берсаларинг-чи, маллатойларим.\n– Жип-жип… Жажжи жўжа бозорга боролмайди, – деб жувиллашди жўжалар. – Онамизга жиппа-жиппа ёпишиб юрмасак, жичча-жичча калтак еймиз.\nКейин Барчиной молхона туйнугининг устидаги кавакдан мўралаб қараётган мусичага ялинди:\n– Мусичахон, мусичахон, менга бозордан сирға опкелиб бер.\n– Қуққу-ғув, қуққу-ғув… Мен бола очаман деб тухум босиб ётибман, бозорма-бозор санғишга вақтим йўқ, – дея жавоб қилди мусича ва инига янада биқиниб олди.\nШу пайт тепадан: “Ҳей, қиз!” – деган овоз келди. Барчиной қараса, ёнғоқнинг баланд шохида семиз бир ҳакка кўзини чақчайтириб турибди. У митир-митир одимлаб ёнғоққа яқинлашаркан, мени “ҳей, қиз” дема, отим Барчиной, деб ҳаккага танбеҳ берди.\n– Мен ҳаккавойман, шақ-шақ-шақ, – деди ҳакка. – Анави мусича билан нимани гаплашаётган эдинг, Барчиной?\n– Сирғамдан биттасини йўқотиб қўйдим, – дея яна арзини айта бошлади Барчиной. – Мусичахонга бозордан сирға опкелиб бер десам, ҳозир бола очяпман, вақтим йўқ, деб унамади.\nШунда ҳакка: “Бунақа ишга, мана, биз вақт топамиз. Сен менга ёнғоқ чақиб тур, мен сенга олтин сирға олиб келиб бераман”, деди-да, шохдаги ёнғоқларни чўқиб-чўқиб тўка бошлади.\nБарчиной ёнғоқларни чақиб бўлгунча, ҳакка қаёққадир бориб, тумшуғида бир жуфт сирға кўтариб келди. Сариқ-қизғиш бу сирғалар ростдан ҳам олтин бўлиб, қуёшда ялт-юлт товланиб турарди. Барчиной бу сирғаларни кимнинг қулоғида кўрганини дарҳол эслади.\n– Йў-ў-қ, – деди Барчиной, – ўғирлик жудаям-жудаям ёмон нарса. Эртаклардаги ўғрилар доим жазосини тортишади. Қинғирқўл бўлсанг, сен ҳам охири бир балога йўлиқасан.\nБарчиной бу сирғаларни таниб, митиллаганича қўшни ҳовлига кириб борди, бўлган воқеани айтиб, келинчак опасига тақинчоғини қайтариб берди. Узумлар соясида бош юваётиб, ҳўл бўлмасин деб ечиб қўйган сирғалари писмиқ ҳаккага ўлжа бўлганини ёш келинчак шундагина англаб етди.\nБу воқеани эшитиб, Барчинойнинг каттададаси ниҳоятда севиниб кетди, “балли, Барчиним, доим шунақа ақлли бўлгин”, деб пешанасидан ўпди. Кейин: “Бозор куни шаҳарга бориб, ўзим сенга зўр сирғача опкелиб бераман”, деди.\n– Ойгулга-чи? – деб сўради Барчиной, амакисининг кулоғич қизчасига ҳам илиниб.\n– Ойгулгаям албатта опкеламиз, – деди каттададаси ва Барчинойни бағрига босиб, “ҳалол қизим, сахий қизим”, дея мақтай бошлади.\nҚаердадир яшириниб ётган қайсар сирғачасини эслаб, ҳануз юраги сиқилаётган Барчинойнинг кўнгли, бу мақтов-алқовлардан сўнг, бирдан ёришиб кетди.\n← Аввалги Аввалги Анвар Обиджон. Ҳакка холанинг иғволари (ҳикоя)\nКейинги → Кейинги: Анвар Обиджон. Боймамат Бешинчи (ҳикоя)


25-26 май кунлари Тошкентда иккинчи халқаро ПЛАС-форуми бўлиб ўтади\nАсосий/Сўнгги янгиликлар/25-26 май кунлари Тошкентда иккинчи халқаро ПЛАС-форум бўлиб ўтади\nНашр қилинган сана: 17.05.2022 17:20\nЎзбекистон Марказий банки ва IT-Park кўмагида 25–26 май кунлари Тошкентда “Банк ва ритейл. Рақамли трансформация ва ҳамкорлик” мавзусида Халқаро ПЛАС-Форум ўтказилади.\nТадбирнинг стратегик мақсади – банк-молия технологиялари соҳасида халқаро ҳамкорликка қўшимча туртки бериш, Ўзбекистон иқтисодиётига янги, жумладан, халқаро истиқболли лойиҳаларни жорий этишдан иборат. Форум онлайн ва офлайн чакана савдони ривожлантиришга, уни янада трансформация қилишга ёрдам беради\nТадбирда банк ва ритейл соҳаларида бизнесни ривожлантириш ва трансформация қилиш бўйича амалиётчи эксперт Майкл Ракман, Visa вице-президенти ҳамда Марказий Осиё мамлакатлари ва Озарбойжондаги ҳудудий менежери Кристина Дорош, Миллий банклараро процессинг маркази - HUMO тўлов тизими директори Шуҳратбек Қурбонов каби кўплаб мутахассислар ўз тажрибаси ва фикрлари билан ўртоқлашади.\nШунингдек, ПЛАС-Форумнинг расмий қисмида қуйидаги банк соҳаси вакиллари ҳам иштирок этади:\nИлҳомжон Абдуғафаров, Марказий банк раиси ўринбосари – Ўзбекистон Республикаси Марказий банки бошқаруви аъзоси;\nТалгат Аюпов, Tenge Bank бошқарув раиси;\nСергей Гимадиев, Bank Apelsin бошқарув раиси,\nИван Белохвостиков, Евроосиё банки бошқаруви раиси ўринбосари, бошқарув аъзоси;\nАнтон Мусин, Halyk Bank бошқарув раисининг биринчи ўринбосари;\nНаталья Пелих, Беларусь Миллий банки тўлов тизими ва рақамли технологиялар бош бошқармаси стандартлаштириш бошқармаси бошлиғи;\nАлексей Голенишев, Россия Федерацияси Марказий банки департаментининг Ахборот хавфсизлиги ва кибер барқарорликни мониторинг қилиш ва таҳлил қилиш маркази (дирекция сифатида) бошлиғи;\nДилбар Абдуганиева, Ўзбекистон Марказий банки Молиявий саводхонлик департаменти директори;\nАлександр Лешев, Альфа-Банкнинг ўз-ўзига хизмат кўрсатиш тизимларини ривожлантириш бошқармаси бошлиғи;\nАлександр Агаков, QIWI тижорат директори;\nУмид Ходжибеков, Ипак йўли банки Чакана савдо департаментининг операциялар ва чакана бизнесни назорат қилиш бошқармаси бошлиғи\nУлуғбек Таваккалов, Tenge Bank бошқарув раиси ўринбосари.\nШу билан бирга, Тошкентда ПЛАС-Форум доирасида 25 май куни UZCARD ва Иннотех компаниялари Start up Birdge ва Demo Day акселерация дастурларининг якуний натижалари эълон қилинади. Тадбирда 6 та финал иштирокчиси бўлган компания иштирок этиб, ўз питч ва лойиҳаларини тақдим этади.\nУшбу тадбирга ушбу ҳавола орқали рўйхатдан ўтиш мумкин.\nТеги plusforum Toshkent


Google Перунинг табиий офатдан зиён кўрган ҳудудига ҳаво шарларидан интернет тарқатиш тизимини синовдан ўтказди\n18:31 / 19.05.2017\nProject Loon жамоаси биринчи марта интернет тарқатишга мўлжалланган ҳаво шарларини талофат кўрган ҳудудлар шароитида синовдан ўтказди. Қурилмалар уч ой мобайнида кенг кўламли сув тошқинларидан жабр кўрган Перу минтақаси узра фаолият кўрсатди. Бу ҳақида Google X лабараторияси ходими ва Project Loon раҳбари Аластер Вестгарт ўз блогида хабар берди.\nТелекоммуникацион қурилма билан жиҳозланган аэростатлар Пуэрто-Рико оролидаги майдондан АҚШ Фуқаролик авиацияси федерал бошқармасининг қўллаб-қувватлаши остида Google ходимлари томонидан ишга туширилди. Шундан сўнг улар 12 кун ичида 3,5 минг километр масофани кечиб ўтиб, стратосферага 20 километрга кўтарилишди.\nУч ой давомида Google'нинг учар шарлари Перунинг уч йирик шаҳри - Пиура, Чимбота ва Лима атрофида Испаниянинг Telefonica алоқа оператори тармоқларига кириш хизматини тақдим этишди. Project Loon вакилларининг сўзларига кўра, умумий қамров майдони 40 минг квадрат километрдан зиёдни ташкил қилган, жўнатилган трафик миқдори эса 160 Гб'дан ошган.\nБундан аввал Google муҳандислари интернет тарқатувчи ҳаво шарлари фаолиятини Янги Зеландия, Австралия ва Шри-Ланкада синовдан ўтказганди.\nGoogle ва Facebook компаниялари Тошкентда офисини очиши мумкин\n23:35 / 19.04.2018\nGoogle ўз тармоғини прокси сифатида ишлатиш имкониятини ўчириб қўйди\n18:29 / 19.04.2018


Қадар учун қарз катта миқдорда 7 йил. Ўзбекистоннинг турли вилоятлари билан ишлайман. Ижобий қарорга кафолат бераман\nҚадар учун қарз катта миқдорда 7 йил. Ўзбекистоннинг турли вилоятлари билан ишлайман. Ижобий қарорга кафолат бераман\n500000000 сўм учун 350000 дан\n4 ойдан 5 йилгача\nКарта онлайн, нақд пул\nЎзбекистоннинг турли ҳудудларидан келган аҳолига реал молиявий кўмак таклиф қиламан. Мен ўз маблағларимдан мақсадларингизнинг ҳар бири учун паст фоиз ставкаларида 1,5 million сўмгача маблаг ъ ажратишга тайёрман.\nСиз ҳар қандай ҳикоя, рейтинг ва бошқа масалаларни ҳал қилишингиз мумкин. 10 йилдан ортиқ мен рефусеникс билан ишлаш, ҳеч қайтиш бор еди! Агар хусусий кредит учун масъул бўлган ва ўз вақтида қарзларини тўлаш учун тайёр бўлсангиз, кейин мен сизга ёрдам бериш учун бахтли бўлади.\n12% - йиллик ставкаси!\n5 йил-максимал муддат.\nЕрта тўлов хуш келибсиз бўлади.\nБутун Ўзбекистон бўйлаб!\nПросмотров (Ko'rish): 52


Баъзи оталарга мактуб | Ислом Нури\nБаъзи оталарга мактуб\n2817 марта кўрилган\nТайёрлаган: «Ибн Хузайма нашриёти»\nБу мақолани кўриб чиққан: Шайх Абдуллоҳ ибн Жибрин\nШубҳасиз, ҳар бир ота ўғлининг ўқишлари муваффақиятли бўлишини умид қилади. Шунинг учун ҳам, ўғлининг муваффақиятга эришиши, тўғри йўлда бўлиши ҳамда сабот билан туришини Аллоҳ таолодан сўраб, дуолар қилади-да, уни имтиҳонлардан муваффақиятли ўтса мукофотлантиришига умидлантиради ва имтиҳонларга тайёрлайди ҳамда имтиҳонлардан йиқилишидан огоҳлантириб, таҳдидлар қилади. Бу – инсониятга қўшиб яратилган табиатдир.\nЭй меҳрибон ота, сиз ўғлингизнинг ўқиши, келажаги ва дунёвий ишларига бу қадар эътибор бердингиз, ўзингизни бу ишлардан масъул ҳис этдингиз! Кошки унинг охиратига бўлган эътиборингиз, дунёсига бўлган эътибор каби бўлсайди! Кошки унинг ўлимидан кейинги ҳаётига бўлган эътиборингиз, дунё ҳаётидаги роҳати ва саодатига бўлган эътиборингиз каби бўлса! Эй, ота! Сизнинг масъулиятингиз ўғлингизнинг фоний дунё илмларинигина қамради ва боқий охиратини эътиборсиз қолдирди. Сиз унинг ҳаёти билан шуғулландингиз, бироқ, ўлимидан кейинги ҳаётини ўйламадингиз: унга лой ва бетон уйларни қурдингиз, аммо, уни охиратдаги инжу, маржон ва ёқутлардан қурилган уйлардан маҳрум этдингиз!\nСизнинг ўғлингиздан кутган ғоя ва мақсадингиз, унинг табиб, ёки муҳандис, ёки учувчи, ёки ҳарбий бўлиши эди. Ахир булар боқий охиратни эътиборга олмай, дунё ҳаёти ортидан қувиш, хуллас, дунёвий орзу-умидлар-ку!\nБу ҳолатлар жамиятда нодир эмас. Балки, одамларнинг кўплари бунга мубтало бўлишган. Улар фарзандларининг жисмонан тарбияланишига жиддий ҳаракат қилиб, яшаш ва бахтиёр бўлишлари ёки бахтиқаро бўлиб ҳалок бўлишларига сабаб бўладиган қалб тарбияларига эътиборсиз бўлиб қолдилар. Бу – жамият яшаётган воқеъликдир. Эй, меҳрибон ота, сўзимизнинг мисоли ўлароқ шуни тасаввур қилинг: ўғлингиз имтиҳондан кечикиб қолса, қандай ҳолатга тушасиз? Нималарни ҳис қиласиз? Унинг имтиҳондан кечикмаслиги учун вақт билан мусобақалашмайсизми?! Ёки имтиҳонга ета олмаслигини била туриб, ширин уйқунгизда давом этасизми?! Гўё «йўқ!»- деб жавоб бергандек бўлдингиз! Ўғлингиз бомдод намозидан ухлаб қолган пайтдаги туйғуларингиз, имтиҳондан ухлаб қолган кунидаги туйғуларингизга ўхшайдими?! Сиз унинг имтиҳонда нималар қилгани ва қандай жавоблар бергани, жавоби тўғри ёки нотўғри чиққанини сўрагандирсиз?! Ундай бўлса, ўғлингизнинг диний ишлари ҳақида бирор кун сўраб кўрдингизми? Сиз унинг намоз ўқидими ёки ўқимадими, сўрадингизми?! Сиз унинг ким билан юриб, ким билан тураётганидан хабардормисиз? Ундан уйдан чиққанидан сўнг қаерларда юрганини сўраб кўрдингизми? Ўғлингизнинг имтиҳонларда тўла жавоб бера олмаганини билган пайтингизда руҳан эзиласизми ёки ҳимматингиз кўтариладими? У, диний ишлари ва вазифаларида сустлик қилгани замон руҳан эзиласизми? Имтиҳонга тайёрланиши ва дарсларини такрорлаши учун уйингиздаги чалғитадиган барча нарса: видео, телевизор, рўзнома ва ойнома каби кўнгилочар нарсалардан ўғлингизни ман қилмайсизми? Шундай экан, иккинчи имконияти ва такрори бўлмаган имтиҳон ҳақида нима дейсиз? У имтиҳонда ё муваффақият ва ё йиқилишгина бор, холос! Бунинг маъноси эса, жаҳаннамга тушиш, Аллоҳ сақласин, хорлик ва хўрлик қийноқлари, демакдир. Айтингчи, унинг дипломлари, мартабалари ва молу мулки, амал номалари чап тарафидан берилса ва: «Кошки номам берилмаса ва мен ҳисоб-китобимни билмасам эди. Кошки ўша (биринчи ўлим)– ҳал қилувчи иш бўлса эди! Менинг молу мулким фойда бермади-я! Менинг салтанатим ҳалок бўлди-я!»- деб фарёд чекканида, қандай фойда бериши мумкин?! Менинг дипломларим, мансабларим, салтанатим ва дунёвий илмларим тугаб, битди!.. Зарар ва имтиҳондан йиқилиш.... Ўғлингиз бу дунёда табиб, муҳандис, учувчи ёки муаллим бўлиши мумкин. Охиратда эса ё бахтли, ёки бахтиқаро бўлади. Одамлар икки гуруҳ бўладилар: Бири жаннатда ва бошқаси жаҳаннамда ... Биз ўғилларингизга дунёвий илмларни ўргатманглар ва уларни ўз ҳолига қўйинглар, демоқчи эмасмиз. Йўқ! Биз фақатгина, охиратга бўлган эътибор, дунёга бўлган эътибордан кўра авлороқ, ҳаракат қилишга лойиқроқ ва кўпроқ интилиш керак бўлган нарса эканини эслатмоқчимиз, холос.\nЭй, оталар! Сизларнинг қайси бирингиз ўз фарзандига Қуръон ва суннатни ўргатадиган муаллимни излади? Бундай қилганлар бармоқларда саналади... Кошки бундай қилмаганлар фарзандларини ёмонлик ва фасодлардан қайтара олган бўлсалар эди! Баъзилар ёмон ниятлар билан ўғли учун машина келтириб, Аллоҳнинг зикри ва тоатидан тўсадиган ҳаром суратлар билан тўлдирилган уйларни тайёрлаб берди! Сизларнинг қайси бирингиз ўғлингиз Қуръоннинг бир порасини ёд олганида, ёки Расулуллоҳ соллаллоҳу алайҳи ва саллламнинг суннатларидан бирини ўрганганида бирон бир совга олиб берди?! Буни қилганлар жуда ҳам оз. Аллоҳ озликка барака бериб, кўпайтирсин!\nБаъзи оталар ўғлига, имтиҳондан муваффақиятли ўтса, қайсидир бир мамлакатнинг денгиз соҳилларида таътилини ўтказиш ёки машина сотиб олиб беришни ваъда қиладилар! Аммо муваффақиятга эришса умра қилиш ва Расулуллоҳ соллаллоҳу алайҳи ва салламнинг масжидларини зиёрат қилиш каби ишларни ваъда қилмайдилар. Бунинг оқибатида Қуръон Карим ўрнини ойномалар, мисвок ўрнини сигаретлар олди ва у фарзанд ҳайвонлар каби улғая бошлади: «Улар ҳайвонлар кабидир. Балки, ҳайвондан ҳам адашгандирлар. Улар ғофиллардир».\nЖисмонан тарбия қилган фарзандларимизнинг ақли ва қалбини ҳам тарбия қилишимиз ва унинг ўлимидан кейинги ҳаётига ҳам жиддий эътибор беришимиз керак. Бунинг биринчи одими ўлароқ, ўз нафсимизни тузатишимиз керак. Зотан, ўзимизни тарбия қилсакгина, улар ислоҳ бўладилар ва уларга Аллоҳнинг ёрдамлари ёғилади. Аллоҳ таоло деди: «Уларнинг оталари солиҳ инсон эди».\nИккинчидан эса, исломий тарбияни ғоя ва мақсад қилиб олишимиз керак. Табиийки, дунёвий илмларни ўрганишга ҳеч бир монеълик йўқдир. Лекин охиратга кўпроқ эътибор берайлик. Аллоҳ таоло деди: «Аллоҳ сизга берган нарсаларда охират ҳовлисини талаб қилинг ва дунёдан бўлган насибангизни ҳам унутманг!».\nАллоҳдан қўл остингиздагилар ҳақида қўрқинг! Сиз улардан Аллоҳ ҳузурида жавобгарсиз! Аллоҳ сизга омонлик бериб, сиз фарзандларингизга фильмлар, серияллар, ҳаёсиз ойномалар ва фасодларни ёядиган жиҳозларни олиб беришда Аллоҳдан қўрқинг! Агар уларни олиб берсангиз, омонатга ва қўл остингиздагиларга хиёнат қилган бўласиз. Расулуллоҳ соллаллоҳу алайҳи ва саллам: «Аллоҳ қўл остидагилардан масъул қилиб қўйган шахс, ўлган куни қўл остидагиларга хиёнат қилиб ўлар экан, Аллоҳ уни жаннатдан маҳрум қилади»- дедилар.\nЭй, меҳрибон ота!\nМен сизни, ўз фарзандини жонидан севган ва у учун барча нарсани фидо қилишга тайёр бўлган Луқмон алайҳиссаломнинг ўғлига қилган насиҳати ҳақида тафаккур қилишга чақираман. У дунёни васият қилдими? Ёки зийнатларними? Йўқ, У ўғлини покиза ҳаётда яшатадиган ва аламли азобдан қутқарадиган нарсага – Аллоҳга шерик келтирмасликка васият қилди: «Дарҳақиқат, ширк катта зулмдир». У ўғлини Аллоҳнинг азобидан қутқарадиган нарсага далолат қилди. У – намозни барпо қилиш, яхшиликка буюриш, ёмонликдан қайтариш билан Аллоҳ таоло томон келишдир.\nУндан сўнгра эса, Луқмон алайҳиссалом ўғилларини аввало нафси, кейин эса мартабаси юксаладиган гўзал хулқларга далолат қилди. Бу билан нафс махлуқларга нисбатан мутакаббир ва хор бўлмайди. Бу эса, виқор билан юриш ва оҳиста сўзлаш эди: «Дарҳақиқат, овозларнинг энг ёмони – эшакларнинг овозидир».\nЭй, Аллоҳнинг бандаси! Бу – меҳрибон ота қилган васиятнинг хулосасидир. Сиз ўғлингизга бу васиятни ёки унинг баъзисини қилдингизми?!\nАфсуски, баъзи оталар ўғилларининг ҳимматларини сусайтириш ва умидларини пучга чиқаришдан нарига ўтмаяптилар. Баъзилар Аллоҳ ўғилларини Ислом динига ҳидоятлаб қўйса, уларга бақириб-чақирмоқдалар, турли бўлмагур васвасаларни ижод қилиб, уни руҳий муаммо деб номлаб, ўғиллари устидан масхара қилиб, кулмоқдалар. Бироқ, ҳеч бир кимса бу оталарнинг ўғилларининг устидан кулаяптими, ёки ўғиллари шакллаётган дин устидан масхара қилиб, кулаяптими, била олмайди. Эй, ота, бу омонатдорликми? Бу – қўл остидагилар учун насиҳатми? Аллоҳдан улар ҳаққида қўрқинг! Уларнинг тарбияларида Аллоҳни унутманг! Уларга динлари ва дунёларида манфаатли бўлган нарсаларни ўргатинг! «Бу дунё – ўйин-кулгу ва беҳудаликдангина иборатдир. Агар билсалар, охират диёри ҳақиқий ҳаётдир».\nСизлар фарзандларингизни дунё имтиҳони учун тайёрламоқдасизлар. Улар ҳаққида Аллоҳдан қўрқингиз ва ўзингиз билиб, уларга ҳам билидиринглар-ки, Аллоҳнинг матоҳи дунё зийнатларидан кўра қийматлироқ ва олийроқдир. Уларга ўргатинглар-ки, ҳақиқий зафар нафснинг Аллоҳ рози бўлган нарсалари олдида бош эгишидир!\nЎзингиз билиб, фарзандларингизга ўргатинглар-ки, ҳақиқий бахт-саодат Аллоҳнинг тақвосида мужассамдир!\nУнутманглар-ки, қиёмат куни маҳшаргоҳдан зулм қилган ҳеч бир киши қочиб қутула олмайди. У кунда болалар оталардаги, хотин эса умр йўлдошидаги зулмларни кўриб қувонадилар. Фарзандлар қиёмат куни оталари устидан даъво қилиб, Аллоҳ таолонинг ҳузурига келадилар ва: «Роббимиз, бизларни Сениннг розилигингдан чалғитадиган ишлар билан зое қилган ва ҳайвонлардек тарбия қилган, натижада, ушбу ҳалокатларга олиб келган, барча бузуқчиликни олдимизга қўйган ва барча ҳалокатли нарсаларни бизларга муҳайё қилган ушбу золим отадан ҳаққимизни олиб бер!»- дейдилар. Эй, меҳрибон ота, у пайтда нима деб жавоб берасиз?!\nФарзандларингиз ҳаққида Аллоҳдан қўрқингиз! Модомики, имконингиз бор ва муҳлат тугамаган экан, афсус ва маломат наф бермайдиган кунда ўзингизни маломат қилиб, афсус чекишдан аввал, уларни чиройли тарбия қилиб, фасод ва зоеликдан қутқариб қолингиз!!


Қозоғистондан Истанбулга учган самолёт фавқулодда Урганч аэропортига қўнди - Bugun.uz\nҚозоғистондан Истанбулга учган самолёт фавқулодда Урганч аэропортига қўнди\n20:00 | 04-01-2022\nҚозоғистоннинг «Fly Arystan» самолёти 4 январь куни зудлик билан Урганч аэропортига қўнди. Бу ҳақда «Uzbekistan Airports» ахборот хизмати хабар берди.\nМаълум бўлишича, Қозоғистоннинг «Fly Arystan» лоукостер авиакомпаниясининг Туркистон–Истанбул йўналишида KC7425 рейсини амалга ошираётган самолёти соат 18:05 да Урганч халқаро аэропортига фавқулодда қўнишни амалга оширган.\nБунга сабаб йўловчилардан бири — Туркия фуқароси шошилинч тиббий ёрдамга муҳтож бўлган. Шундан сўнг 150 нафар йўловчиси бор самолётни энг яқин аэропортга қўндиришга қарор қилишган. Йўловчи тез ёрдам машинасида олиб кетилиб, малакали тиббий ёрдам кўрсатиш учун Урганч шаҳридаги тиббиёт муассасасига ётқизилган.\n«Fly Arystan» авиакомпаниясининг самолёти яқин бир неча соат ичида Истанбулга қайта учади.\nАввалроқ Қирғизистон самолёти Тошкент аэропортига фавқулодда қўнгани ҳақида хабар берилганди. Унга кўра, самолёт ўнг двигателининг музлаши туфайли Ислом Каримов номидаги «Тошкент» халқаро аэропортига фавқулодда қўнишга рухсат сўраган.


ИнтерФУТБОЛ :: Эрта уйғонганнинг ошиғи олчи\nЭрта уйғонганнинг ошиғи олчи\nМарт ойининг иккинчи ҳафтасида Coca Cola Суперлигада 2-тур баҳслари ўтказилди. Жамоалар қизиқарли, муросасиз, курашларга бой ўйинларни тақдим қилишди. Кимлардир чиройли ўйнаб ютқазди, айримлар эса, ёпиқ ўйин кўрсатган ҳолда ғалаба қозонишни маъқул кўрди. Асосийси, нисбатан кучсизроқ саналган клубларнинг кучли рақибга тенгма-тенг кураш тақдим этишга урингани таҳсинга лойиқ.\n«Локомотив» Наманганда 0:2 ҳисобида ютқазди. Голларнинг бири пенальтидан, иккинчиси ҳимоячиларнинг қўпол хатосидан сўнг урилди. Бундан хулоса чиқариш мумкинки, «темирйўлчилар» ёмон ўйин кўрсатишмади. «Локомотив»нинг ишқибозлари энди кейинги тур учрашувларига умид боғлашади. Худди шу гап «Бухоро», «Андижон», «Машъал», «Қўқон-1912», «Қизилқум» клубларига ҳам тегишли. Бунинг учун, аввало, улардан тезроқ «уйғониш» талаб этилади. Тўғри, айрим жамоалар учун тақвим нисбатан оғир келди. Кетма-кет сафар ўйинлари, кучли жамоалар билан тўқнашувлар ва ҳоказо. Агар старт қийин келганини рўкач қилаверсак, «баҳорги уйғониш» шунчалар мураккаблашаверади.\nПойтахт жамоалари айни пайт ажойиб спорт формасига кириб улгурган. Чунки мавсумни бошқалардан эртароқ бошлашган. Лекин «Бунёдкор» ҳам, «Локомотив» ҳам ОЧЛни барвақт тарк этгач, деярли бир ой расмий ўйинлардан четда юрди. Биргина «Пахтакор» бундан мустасно. Кўклам фасли пойтахт жамоаларини анча эрта уйғотди ва бу уларга фойда келтирмоқда. Вадим Абрамов ва Шота Арвеладзе шогирдлари дастлабки икки турда юз фоизлик натижа қайд этишди. Бироқ вилоят жамоалари ўз ўйинларини тўғри йўлга қўйиб олишга улгуришганича йўқ, клубларнинг деярли ҳаммаси янги футболчилардан тузилган таркиб билан ҳаракат қилмоқда. Жамоавий ўйин шакллангунига қадар натижа «қурбон» бўлади. 2-турда айрим жамоалар худди 1-турдаги каби ҳисобларда ютқазишди. «Насаф»да эса ёшлик шижоати барча нарсани ҳал қилмоқда. Демак, қолганлар ҳам легионерларга эмас, маҳаллий иқтидорларга таянишса, мақсадга мувофиқ бўларди.\nТурни очиб берган ўйинлардан бири - «Металлург» - «Қўқон-1912» баҳсида меҳмонлар мухлисларини бироз ранжитишди. «Нега «бироз», ахир мағлубият-ку?!» дейдиганлар ҳам топилади. Қўқонлик ишқибозлар кўнгилларини хотиржам қилишса бўлаверади, зеро уларнинг суюклилари Бекободда жуда яхши ўйин намойиш этишди. Рақиб эса фақат пенальтидан урилган гол эвазига ғалаба қозонди. Бахтиёр Ашурматов таркибга ўзи истаган футболчиларни қўшиб олди, янги мавсумга ҳозирлик аъло даражада олиб борилди, ажойиб жамоа шаклланмоқда. Фақат... яна озгина вақт керак, холос. Жамоада тажрибали футболчилар билан бир қаторда иқтидорли ёшлар ҳам кўп. Қизиғи, Ашурматов аввал ишлаган жамоаларида ҳам вақт билан боғлиқ муаммоларга дуч келган, таркибни шакллантиришга фурсат камлик қилган. Демак, эндиликда мухлислар сабрлироқ бўлишлари лозим.\nНаманганлик ашаддий ишқибозларни «Локомотив»га қарши кечган баҳсда эришилган ғалаба шукуҳи ҳамон тарк этмагани турган гап. Андрей Канчельскис биринчи турдаги мағлубият тасодиф эканлигини исботлашга уринди ва буни жуда яхши уддалади. Трибуналарда тўлиб-тошган мухлислар футболчиларнинг жанговар руҳда тўп суришларида кўмакчи бўлишди. Вадим Абрамов кўпинча «Эҳтирос ақлдан устун келди», дейди. Бу сафар «лочинлар» мазкур жумлага терс ўлароқ, ўзларини йўқотиб қўйишмади ва Андрей Фёдоров шогирдларидан устун келишди.\nБақоевнинг «Сўғдиёна»сига нима бўлди? Очиғи, Жиззах жамоасини қайси мураббий бошқаришидан қатъий назар, улар доим кеч уйғонишади, мавсум ўрталарига келибгина ўз ўйинларини топиб олишлари мумкин. Таркиб яхши, легионерлар, маҳоратли маҳаллий футболчилар эвазига кучайса кучайдики, асло кучсизланмади. Келинг, «Сўғдиёна»нинг аввалги мавсумларни қандай бошлаганини эслаб кўрамиз.\nСуперлига-2017нинг дастлабки қисмида Даврон Файзиев мураббийлик қилган, иккинчи давра бошланмай ишдан олинганди. Мавсум-2018 стартида жамоа Александр Мочинов мураббийлигида омадсизликка учради. Натижада яна мураббий истеъфоси кузатилди. Суперлига-2019ни Сергей Лушан қўл остида бошлаган жамоа беш-олти учрашувда ғалаба нималигини билмади. Дебютант «Сурхон»дан йирик ҳисобда енгилди, Қаршида «Насаф»га ютқазди. Натижада яна мураббий алмашди. Афтидан, агар «Сўғдиёна» кейинги турларда ҳам очко улашишда давом этса, аввалги мавсумлардаги ҳолат такрорланиши ҳеч гапмас. Жиззахликлар 3-турда «Қўқон-1912» меҳмони бўлишади. Мезбонлар «Металлург» билан ўйиндаги мағлубиятдан кейин аламзада ҳолда ўйнашлари аниқ. Демак, Бақоевни олдинда катта синов кутмоқда. «Сўғдиёна» 4-турда ўз уйида «Пахтакор»ни қабул қилади, кейин эса «Локомотив» билан беллашув бор. Агар АГМК билан ўйинда ғалабани сақлаб қолганида, жамоада умид юзага келарди...\nДарвоқе, Миржалол Қосимов мураббийлигидаги олмалиқликларга ҳам маълум вақт керак. ОЧЛ йўлланмаси учун курашишни мақсад қилган жамоани олдинда оғир ўйинлар кутиб турибди. Айниқса, «Бунёдкор»га қарши баҳс осон ўтмаслиги, «қалдирғочлар» осонликча очко улашмаслиги аниқ. Муҳими, Қосимовнинг ихтиёрида маҳоратли ижрочилар етарли. Элгужа Григалашвили, Мате Ватсадзе, Арсланмурат Аманов кабилардан ҳар қандай ҳолатда хавф кутиш мумкин.\nМавсумни йирик ҳисобли ғалаба билан бошлаган «Машъал» сафарда «Бунёдкор» билан тенгма-тенг ўйнади. Баҳсни бевосита стадиондан кузатган томошабин сифатида муборакликларнинг ўйини ва рақибга қарши курашишини аъло даражада баҳолаган бўлардим. Дилявер Ваниев шогирдларига қандай пайтда рақибга босим уюштириш, қайси паллада ҳимояланиш кераклигини тушунтира олган. Унинг кўрсатмалари майдонда яққол сезилиб турди. «Машъал» футболчилари «қалдирғочлар»нинг тўп узатишларидаги хатоларини кўра олишди ва керакли пайтда олдинга ўтиб, хавфли вазиятлар яратишди. Агар жамоа ўз устида ишлашда давом этиб, ўйинини кучайтирса, турнир жадвалида юқори ўринларни эгаллаши мумкин. Маълумотларга қараганда, клуб академияси яна аввалгидек равон йўлга қайтмоқда. Таълим маскани биноси қайта таъмирдан чиқарилган, болалар учун барча шароитлар яратилган.\n«Бунёдкор» ҳақида гапирадиган бўлсак, жамоа яхши спорт формасида, легионерлар шериклари билан чиқишиб кетишга ҳаракат қилишмоқда. Доимгидек майдонда Лутфулла Тўраев бошқарувчи. Ҳимояда Анвар Ғофуров бош ролда. Дарвозабон Абдумавлон Абдужалиловдан умид катта. Ҳумоюн Муртазоев тўпурарлик сифатларини кўрсатмоқда. Эътирофга лойиқлар орасида Жасур Жалолиддинов ҳам бор, албатта. Унинг 2-турда рақиб дарвозасига урган ажо-йиб голи ғалабани таъминлади.\nБеллашувдан сўнг Жасур ушбу голи ҳақида қуйидагича изоҳ берди: «Мураббийимиз ҳар бир учрашувдан олдин узоқдан кўпроқ зарба беришим кераклигини айтади. Бугун унинг кўрсатмаларини бажардим ва гол урдим. Ҳисоб йирик кўриниш олиши мумкин эди. Лекин дарвозабон маҳорат кўрсатди».\nШунингдек, захирадан ўйинга қўшилган Суҳроб Иззатов ҳам фикрлари билан бўлишди: «Тўп узатишларимизда камчиликлар кузатилди. Иккинчи бўлимда асосан натижани ушлаб қолиш, хато қилмаслик ҳақида ўйладик. Бу руҳият билан боғлиқ. Ҳар қандай ҳисобдаги ғалаба уч очко олиб келарди. «Машъал» менда илиқ таассурот қолдирди. Ёшлар жуда яхши ўйин кўрсатишди, бизга муаммо туғдиришди».\n«Қизилқум» афтидан, бу йил ҳам қуйи ўринларда юради, шекилли. Чунки жамоа шу вақтгача бунданда кучлироқ таркиб билан ҳам бирор-бир натижага эриша олмаган. Ҳар йили кучли легионерлар олинади, тажрибали футболчилар сафга қўшилади. Очиғи, «Қизилқум» легионерларга сарфлаётган пуллар унча-мунча жамоада йўқ, ҳисоби. Яъни бу клубда ҳавас қилса арзирли имконият бор, демоқчиман. Аввало, ўз академиясига асос солиши, маҳаллий иқтидорларга кўпроқ имконият бериши, уларга ўзларини кўрсатишлари учун шароит яратиши лозим. Нима, Навоийда янги Жасур Жалолиддинов, Аббос Ғуломов, Остон Ўрунов ёки Элдор Шомуродовлар йўқ деб ўйлайсизми? Бор, албатта. Фақат, уларни кашф этиш мураббий маҳоратига боғлиқ. Тўғри, кўпчилик «Қизилқум»ни кайфият жамоаси деб атайди. Чунки олдинги мавсумларда пойтахт грандларини бир неча маротаба ютишни уддалаган. Ҳозир жамоада легионерлар кўп, аммо уларга ҳам маълум фурсат керакка ўхшайди. Қани, кўрамиз, вазият нима билан якун топар экан. Лекин Навоий жамоаси ёшларга, маҳаллий иқтидорларга эътиборни ошириши шарт.\n«Сурхон»га янги мураббий келгани таъсир қилган кўринади. Баҳром Ҳайдаров юртимиздаги иқтидорли мураббийлардан бири. Ўз вақтида «Нефтчи»да ёмон фаолият юритмаган, ўз услубига эга мутахассис.\n«Пахтакор» - «Бухоро» ўйинида ғолиб номи олдиндан тахмин қилинганди ва у ўзини оқлади. Лекин шу куни Муҳсин Муҳаммадиев шогирдлари мезбонларга жиддий қаршилик кўрсатишга уринишди, деярли бунинг уддасидан чиқишди ҳам. 65 дақиқа ҳимояда яхши ўйнашди. Дастлабки гол баҳсли бўлди. Драган Черан ҳужумда қоида бузгандек кўринди. Иккинчи ва учинчи голлар - пенальти ва стандарт вазият самараси. Бошқа томондан, маҳорат ҳам ўз сўзини айтганини тан олиш лозим.\nҚаторасига иккинчи турда ҳам йирик ҳисобда ютқазиш «Бухоро» футболчилари руҳиятига салбий таъсир қилиши турган гап. Эътиборлиси, жамоа асосан стандартлардан тўп ўтказиб юбормоқда. Ўйинда тактика ва услуб бор, ҳар ҳолда. Дастлабки беш турда «Бухоро»нинг очко улашиши мумкинлигини тахмин қилиш қийин эмас. Зеро, жамоа учун тақвим ниҳоятда оғир келди: кейинги учта турни «Локомотив», «Андижон», «Навбаҳор»га қарши ўтказади. Демак, кўрамиз ва кузатамиз.\n«Насаф» бу йил таркибини легионерлар ҳисобига кучайтирди. Марко Станоевич ва Дилавер Харин қаршиликлар сафига қўшилди. Шунингдек, Дилшод Раҳматуллаев, Жавоҳир Эсонқуловлар ҳам таклиф этилди. Муҳими, жамоада салоҳияти юқори ёшлар бор, дастлабки турларда уларнинг кўп нарсага қодирлигини кўрдик. «Андижон» ҳам Александр Хомяков қўл остида аста-секин шаклланмоқда. Бу мураббий ихтиёридаги камтарона «масаллиқ»дан ажойиб «таом» тайёрлашга қодир.\n3-тур бошланиш арафасида, жамоалардан иложи борича тезроқ уйғонишлари, мавсумга астойдил киришишларини сўраб қоламиз. Кўп нарса хоҳиш-истак, ишончга боғлиқ. Агар барча клублар майдонга юқори ишонч билан чиқишса, ўйинлар муросасиз ва қизиқарли ўтади. Муҳими, баҳорда қайси жамоа биринчилардан бўлиб уйғонишни уддаласа, йил давомида ўшанинг ошиғи олчи бўлади.\nАБДУЛАЗИЗ, "ИнтерФУТБОЛ" нашри


МЕҲР ВА САЛОМАТЛИК МАСКАНИ - Ўзбекистон овози газетаси\nМЕҲР ВА САЛОМАТЛИК МАСКАНИ\nБоланинг бегонаси бўлмайди, уларнинг барчаси беғубор, бокира. Минг афсуски, оиладаги ноаҳиллик, эр-хотиннинг бир-бирини тўғри тушунмаслиги, ўзаро ишонч, ҳурмат-иззатнинг йўқлиги фарзандлар ҳаётида ҳам нохуш оқибатларни келтириб чиқаради.\nЖисмонан ва ақлан носоғлом болаларнинг дунёга келиши ёки қалби кемтик бўлган жажжиларнинг бир умр ота-она меҳрини қўмсаб юриши ҳам сир эмас. Албатта, бундай болалар доимо давлатимиз эътиборида ва ҳимоясида. Айниқса, сўнгги йилларда ана шундай ўғил-қизлар тарбияланаётган муассасалардаги шарт-шароитларни янада яхшилашга катта эътибор қаратилаяпти.\nҚарши шаҳридаги «Мурувват» ногирон болалар учун интернат уйида 200 нафардан зиёд ўғил-қиз тарбияланади. Тўлиқ капитал таъмирдан чиқарилган бу даргоҳда болаларнинг саломатлигини тиклашлари ҳамда таълим-тарбия олиши учун барча қулайликлар яратилган. Илгари бу ерда иссиқ сув тугул, ҳатто совуқ сув таъминоти ҳам йўлга қўйилмаган, кир ювиш хоналари ачинарли аҳволда бўлган. Айтишларича, чироқ ҳам тез-тез ўчиб турарди. Энди бу ерда барча шароитлар мавжуд. Янги ошхона ишга туширилди. Ётоқхоналар янги замонавий мебеллар билан жиҳозланди. Барча хоналарда телевизор бор. Ўқув хонаси, кутубхона зарур адабиётлар билан таъминланди.\nБу масканда 4 ёшдан 16 ёшгача бўлган болалар тарбияланиб уларнинг ва саломатлиги тикланади. Уларга энг аввало меҳр, яхши сўз керак. Тарбиячи ва тиббиёт ходимлари буни яхши билишади. Болаларни даволашда уларнинг меҳри-ю, қилган муолажалари, массаж, физиотерапия усуллари ҳамда спорт машғулотларидан фойдаланиш ўз самарасини кўрсатаяпти. Бу ерда кейинги пайтда Севара Абдунодиева, Шодиёна Маматқулова, Ўлмас Савриддинов, Ҳусан Йўлдошев, Зилнура Эргашева, Ойзода Аминова, Диёра Жамолова, Меҳрибон Пўлатова каби ўғил-қизлар дарддан фориғ бўлишди. Бунда Дилноза Қосимова, Зулфия Алиқулова, Лобар Ўрозова сингари қўли енгил, тажрибали, ўз касбининг моҳир устаси бўлган тиббиёт ҳамшираларининг ҳиссаси катта.\nИнтернат тарбияланувчилари республика миқёсида ўтказиладиган турли танлов ва тадбирларда фаол иштирок этиб, совринли ўринларни эгаллаб келишмоқда. Яқинда муассасада болажонлар иштирокида улуғ аждодларимиз Алишер Навоий ва Заҳириддин Муҳаммад Бобурнинг таваллуд санаси муносабати билан адабий кеча ташкил этилди. Мурғак кўнгилларга меҳр ва мурувват улашаётган муассаса жамоаси ҳамиша хайрли ишларга бош-қош бўлмоқда.\nҚарши шаҳридаги «Мурувват» ногирон\nболалар учун интернат уйи ходимаси.


Порошенко Мирзиёевни Украинага таклиф этди\n13:06 / 25.07.2017\nУкраина президенти Петро Порошенко Ўзбекистон президенти Шавкат Мирзиёевга 60 йиллик юбилейи муносабати билан йўллаган табригида уни ўз мамлакатига таклиф қилган.\n«Сизнинг раҳбарлигингизда Ўзбекистон Республикасини янада ривожлантириш бўйича Ҳаракатлар стратегияси доирасида муваффақиятли амалга оширилаётган ислоҳотлар мустақил Ўзбекистон тараққиётида янги босқич бўлади. Давлатни изчиллик билан модернизация қилиш мамлакатингизнинг халқаро обрўсини янада мустаҳкамлаш ва меҳнаткаш халқингиз фаровонлигини оширишга хизмат қилмоқда», деган Украина раҳбари.\nУ Украина ва Ўзбекистон ўртасидаги амалий мулоқотни жадал ривожлантиришга ҳар икки томоннинг тайёр экани халқлар фаровонлиги йўлида дўстлик ва ўзаро манфаатли ҳамкорликни янада чуқурлаштиришга хизмат қилишини таъкидлаган.\n«Фурсатдан фойдаланиб, ўзингизга қулай вақтда Украинага ташриф буюришингизни таклиф этаман», дейди Порошенко.\nПетро Порошенко Шавкат Мирзиёев\n«У бизнинг президент эмас» — Намойишчилар Порошенко келиши кутилаётган жойни эгаллаб олишди


Умид қиламанки сафингизда 41 ўлчамдаги оёқ кийим киядиган қаллоблар ишламаяпти – Варламов ДБҚга жавоб қайтарди | Qalampir.uz\nУмид қиламанки сафингизда 41 ўлчамдаги оёқ кийим киядиган қаллоблар ишламаяпти – Варламов ДБҚга жавоб қайтарди\nЖамият\t28 Август 09:29 8801\nАввалроқ, Ўзбекистон Давлат божхона қўмитаси россиялик блогер Илья Варламов билан чегарада юз берган ҳолатга муносабат билдиргани ҳақида хабар берган эдик.\nБлогер Қозоғистондан Ўзбекистонга ўтиш вақтида чегарада бўлган ҳолатни, божхоначиларнинг хатти-ҳаракатини айтиб берган.\n“Қозоқ-ўзбек чегарасидан ўтаётганимда содир бўлган қизиқ ҳолат ҳеч эсимдан чиқмайди. Қозоғистондан чиқиб, Ўзбекистон чегарасидан ўтаётганимда ўзбеклар юкхонани очиб, чамадонимни титкилай бошлади. Чегарачи кроссовкаларни олди ва сўради: “Ўлчами неча?” Мен айтдим: 43. У эса: “Афсус, 41-ўлчам йўқми?”. Худди дўконда юргандек нарсаларни титкилади. Кейин у чамадонимиздаги сигаретларни топди ва уларни олиб қўйди. Яхшиям кроссовкам 41 ўлчамда эмасди деб ўйладим, бўлмаса кроссовкаларни олиб қўярди”, деган Варламов.\nДБҚнинг бунга муносабатида Варламов яқин 5 йилда Ўзбекистон-Қозоғистон чегарасидан ўтмагани, у 2020 йилда Самарқандга келиб, у ердан Тожикистонга кетгани айтилган.\nРоссиялик блогер Қўмитанинг муносабатига ҳам ўз изоҳини берди ва ташкилотни хорижий фуқаронинг шахсий оид маълумотларни ошкор қилмасликка чақирди.\n“Ҳурматли Ўзбекистон божхона қўмитаси, сизларда ҳаммаси яхшими? Умид қиламанки, эндиликда сафингизда 41 ўлчамдаги оёқ кийим киядиган қаллоблар ишламаяпти. Бу 10 йил олдин бўлган ва аминманки, бу вақт ичида сизлар яхши томонга ўзгардингиз. Аммо мукаммалликнинг чегараси йўқ. Божхона қўмитаси фаолиятини яна бироз яхшилаб, Россия фуқароларининг шахсий маълумотлари ва сафари тафсилотларини ошкор этишни тўхтатишни таклиф қиламан”, деган Варламов.\nМаълумот учун, Илья Варламовнинг 2010 йилдаги Ўзбекистонга саёҳати бўйича қайдларига кўра, у қозоқ-ўзбек чегарасидан тез ўтган. У чегарада барча техника воситалари ва пуллар декларация қилиниши кераклигини, акс ҳолда муаммога дуч келиш ҳеч гап эмаслигини ёзган. Шунингдек, блогер чегарада фотоаппаратидаги суратлар алоҳида текширилганини ҳам қўшиб ўтган.\nЎзбекистонда октябрдан яна карантин кучайтирилиши мумкинми?\n15 Сентябрь 15:12 59044\nЎзбекистон қайси ҳолатда кучайтирилган карантинга қайтиши айтилди\n15 Сентябрь 20:08 48651\n“Tashkent city”да карантинга зид тўй қилган хонанда жаримага тортилди. Масъулларнинг кўзи қаерда?\n16 Сентябрь 15:13 47251\nФатҳулла Маъсудов йўқолиб қолган тўй ёхуд 400 доллар ҳикояси\n15 Сентябрь 22:20 45068\nЖиззахда мактаб ўқувчиси дарс пайтида тўсатдан вафот этди\n16 Сентябрь 23:42 32213


Эксперт билан интервью: Германия президенти Ўзбекистонга нега ташриф буюрганди?\n17:20 / 02.06.2019\nГермания Федератив Республикаси президенти Франк-Вальтер Штайнмайернинг 27-29 май кунларидаги Ўзбекистонга ташрифи жамоатчиликда қизиқиш уйғотиш билан бирга кўплаб масалаларда мулоҳаза қилишга йўл очиб берди. Ташриф ва давлатлараро муносабатлар ҳақида Ўзбекистон Республикаси президенти ҳузуридаги стратегик ва минтақалараро институти бўлим раҳбари Баҳром Сотиболдиев Kun.uz'га ўз фикрларини билдирди.\n— Германия Федератив Республикаси президенти жаноб Франк Вальтер-Штайнмайернинг Ўзбекистонга ташрифини икки мамлакат муносабатлари изчил равишда мустаҳкамланиб бораётгани билан боғлаш мумкин. Айниқса, охирги икки йилда бу муносабатлар янада яхшиланди. Масалан, 2017 йил ноябрь ойида Ўзбекистон Республикаси Бош вазири Абдулла Арипов, 2018 йилда эса Ташқи ишлар вазири Абдулазиз Комилов Германияга ташриф буюрган эди. 2019 йил январда эса Президент Шавкат Миромонович Германияга давлат ташрифи билан борди, ҳар томонлама манфаатли масалаларда музокаралар ўтказилди, амалий натижаларга ҳам эришилди. Давлат ташрифи доирасида бўлиб ўтган бизнес форумда икки мамлакат ишбилармонлари ўртасида 8 млрд евро миқдоридаги турли шартномалар имзоланди.\nЎзбекистон Германиянинг ташқи сиёсий ташаббусларини доимо қўллаб-қувватлаган. Европа Иттифоқида ҳам Германиянинг нуфузи ва салоҳияти алоҳида мақомга эга. Германиянинг йиллик ялпи ишлаб чиқараётган маҳсулотининг ҳажми 3 трлн 300 млрд доллар атрофида баҳоланади. Германия тайёр маҳсулот экспорти бўйича ҳам дунёда тўртинчи ўринда туради. Аҳолиси 82 млн киши. Яқин йилларгача икки мамлакат муносабатларини иқтисодий масалаларда мустаҳкамлашга валюта конвертацияси муаммолиги тўғаноқ бўлаётган эди. Бу масала ҳал этилиши германиялик ишбилармонларнинг Ўзбекистонга қизиқишини оширмоқда.\nОчиқ сиёсат олиб борилиши натижасида Ўзбекистон жаҳон, хусусан, герман ҳамжамиятига ўзининг ижобий қирраларини кўрсата оляпти. Германия ҳам Марказий Осиё бозорига кириб келишидан манфаатдор. Йирик мамлакатлар ҳар доим ўз маҳсулотини сотиб олишга қодир бўлган бозорни қидиради. Марказий Осиё ҳам худди шундай қиёфада шаклланмоқда. Ўзбекистондаги ислоҳотлар негизида Марказий Осиёда янги геосиёсий ва геоиқтисодий ҳолат юзага келмоқда. Халқаро даражада иш олиб борадиган ишбилармонлар учун шундай эталон мавжуд. Яъни, қаерга Германия ишбилармонлари пул тикишни бошлаётган бўлса, демак, бу мамлакат иқтисодиётига сармоя киритиш ишончли саналади.\nЎзбекистон ҳам Германия бозорига кириб бориш учун уларнинг стандартларига, сифат кўрсаткичларига интилиши керак. У ерда аҳоли жуда тўқ яшайди, юқори сифатли маҳсулотга эҳтиёж бор.\n— Халқаро нуфузга эга сиёсатчиларнинг Ўзбекистонга ташрифи жаҳон майдонида ўз сўзимизни баралла айта олишимизга, халқнинг турмуш фаровонлиги даражаси ўсиши учун асос бўла оладиган ишлар амалга оширилишига таъсир кўрсата оладими?\n— Ўзбекистоннинг чуқур ўйланган прагматик ташқи сиёсати Марказий Осиёдаги манзаранинг ҳар томонлама ўзгаришига таъсир кўрсатди. Марказий Осиё геосиёсий, иқтисодий салоҳияти жуда юқори бўлган минтақа ҳисобланади. У дунё сиёсатини тебратаётган давлатлар билан чегарада жойлашган. Ўз-ўзидан, Ўзбекистонга бўлган муносабат ҳам ижобий йўсинда шакллана бошлади. Хусусан, 2019 йилда Европа Иттифоқининг Марказий Осиё бўйича янги стратегияси ишлаб чиқилди ва қабул қилинди. Дональд Тускнинг ташрифи ҳам Ўзбекистоннинг фаол ташқи сиёсати мамлакатлар, хусусан, Европа Иттифоқи томонидан ҳам ижобий қабул қилинаётгани ифодаси сифатида баҳолаш мумкин.\n— Илгари хорижий мамлакатлар Ўзбекистон билан иқтисодий муносабатга киришишдан олдин ўзининг сиёсий талабларини қўярди. Ҳозир эса мамлакатнинг иқтисодий жозибадорлиги ошиб бормоқда. Қандай сабаблар бу ижобий ўзгаришнинг йўқолиши, муносабатлар яна совуқлашишига олиб келиши мумкин, деб ўйлайсиз?\n— Коррупция. Бу ҳар қандай жамиятда бор ҳолат, фақат белгиланган механизмлар орқали жиловланади. Шу механизмлар яратилган ва амалий жиҳатдан ишлаётган бўлса, коррупция даражаси паст бўлади. Лекин бу кўрсаткич юқори бўлса, ҳам ташқи, ҳам ички инвестицияларни жалб қилиш жараёни секин кечади, шубҳали қараш пайдо бўлади. Лоббизм, яъни муайян гуруҳларнинг ўз қизиқишларини халқ манфаатларидан устун қўйиши ҳам ислоҳотларга тўғаноқ бўлади. Ўзбекистон илгаригидек ёпиқ жамият эмас. Шунчалик кўп ислоҳотлар қилиняптики, энди орқага қайтишнинг имкони ҳам йўқ. Халқ ҳам очиқлик сиёсатини қўллаб-қувватлаяпти. Мамлакат раҳбари халқ истакларини амалга оширувчи инсон сифатида ўзини намоён қилди, буни исботлади.\nДавлат раҳбари таъкидлаганидек, ташқи сиёсатдаги асосий устувор принцип — Ўзбекистон ҳеч қандай ҳарбий гуруҳларга қўйилмайди ва мамлакат ҳудудида ҳеч бир давлатнинг ҳарбий базаси жойлашмайди, мамлакат ҳарбийлари хориждаги ҳарбий ҳаракатларда ҳам иштирок этмайди. Йирик давлатлар ўртасидаги муносабатлар таранглашаётган вазиятда қайсидир давлатнинг тарафини олиш ёки сиёсий иттифоқларга аъзо бўлиш Ўзбекистоннинг ташқи ва ички манфаатларига тўғри келмайди. Оқилона прагматик ташқи сиёсат деганда ҳам биринчи ўринда шу назарда тутилади. Доимо икки томонлама тенг манфаатли муносабатлар олиб борилишга ҳаракат қилиняпти.\n— Германия ва Ўзбекистон узоқ йиллардан бери кўп соҳаларда ҳамкорлик қилиб келади. Ўзаро алоқаларда олий мақомдаги шахслар ташрифи ҳам кузатилмоқда. Бу борада нега айнан Германия Президенти Франк Вальтер-Штайнмайер? Бу ўринда бошқа шахсни ҳам кўриш мумкин эдими?\n— Биринчидан, Франк Вальтер-Штайнмайер Германия ташқи сиёсатида кўзга кўринган сиёсий арбоб ҳисобланади. Иккинчидан, у илгари ҳам Ташқи ишлар вазири мақомида бўлганида Ўзбекистонга келган, мамлакат билан яхши таниш. Учинчидан, Германия канцлери Меркель хонимнинг ваколат муддати тугаб бормоқда, демак, мамлакат янги сиёсий давр бошланиши арафасида. Шу боис, айни дамларда Президентнинг сиёсий мақоми анча салмоқли ҳисобланади. Бу сиёсий шахснинг жаҳонда кечаётган жараёнлар борасидаги нуқтаи назарлари ҳам биз учун муҳим. Афғонистонда кечаётган тинчлик музокараларини шакллантириш бўйича Германия ва Ўзбекистон қарашлари мос тушади. Яна бир гап. Хитой дунёдаги энг йирик ишлаб чиқариш фабрикасига айланган бир вақтда унда ишчи кучи қимматлашмоқда, энергия ошяпти. Демак, энди Хитой товари қимматлашади, барча аҳоли қатлами учун мос келмай қолади. Ўзбекистон учун эса бу борада катта имкониятлар бор. Фақат бунинг учун пул тикиш керак, технология олиб кириш ва кадрларни тайёрлаш керак.\n21:58 / 08.09.2019\n00:22 / 02.09.2019\nОльга Забелинская Германиядаги мусобақада олтин медални қўлга киритди


Суд раиси адвокатлар билан нималар ҳақида гаплашди?\nСуд раиси адвокатлар билан нималар ҳақида...\nСудья ва адвокат «бир қозонда қайнамаслиги» маълум. Чунки, ҳар иккисининг йўриғи бошқа, йўналиши бошқа. Бироқ пировад мақсади битта: адолатга озор етмасин!\nШу нуқтаи назардан суд тизимидаги ислоҳотларни аҳолига тўғри етказиш, қонунчиликдаги ўзгаришларни тушунтириб боришда адвокатларнинг ўрни жуда муҳим. Шундай экан, ҳимоячилар билан ваколат доирасида доимий ҳамкорликни йўлга қўйиш суд жараёнида баъзан учрайдиган тушунарсиз ҳолатларнинг олдини олади.\nХоразм вилоят суди раиси Баҳодир Полвонов вилоятда илк марта ҳудудда фаолият кўрсатаётган адвокатлар билан учрашганининг туб сабаби шу.\nМулоқотда судья ва адвокат муносабатлари муҳокама марказида бўлиб, адвокатларнинг суд тизимида очиқлик ва шаффофликни таъминлаш, фуқароларнинг судга бўлган ишончини ошириш ҳақида билдирган фикрлари эшитилди. Шунингдек, учрашувда касб этикаси, одоб-ахлоқ қоидаларига амал қилиш ва коррупцияга йўл қўймаслик масалаларида ҳам обдон гаплашилди.\nБаъзида айрим адвокатларнинг ножўя ва ноқонуний хатти-ҳаракатлари судни обрўсизлантириши, фуқароларнинг судга бўлган ишончига соя солишига эҳтимолини юзага келтираётгани бор гап. Катта ҳаётий тажрибага эга бўлган адвокатлар бундай салбий ҳолатлар адвокатура тизимига нисбатан ҳам фуқароларнинг ишончсизлигини келтириб чиқаришини таъкидлашди.\nЭътиборлиси, мулоқот якунида самарали фаолияти республика даражасида эътироф этилган бир гуруҳ аёл адвокатларга фахрий ёрлиқ топширилди.\nҲуқуқ 27/01, 10:20\nҲуқуқ 26/01, 20:51


21:00 / 16.05.2018 98538\nАйни пайтда давлат раҳбарлари ёпиқ эшиклар ортида суҳбатни давом эттирмоқда.\nҒарб матбуотида тарихий учрашув деб эътироф этилаётган мазкур воқеа 16 йилда илк марта юз бермоқда. Дипломатик муносабатлар тарихида илк марта АҚШ расмий вакили, собиқ Давлат котиби Жеймес Бейкер 1992 йил 16 февраль куни Самарқандга ташриф буюрганди.\nШундан сўнг, 2000 йилда Давлат котиби лавозимида ишлаган Маделен Олбрайт хоним, 2001 йилда Давлат котиби Коллин Пауэл, орадан 9 йил ўтиб ушбу лавозимда ишлаган Ҳиллари Клинтон Ўзбекистонга ташриф буюрди. Клинтон хоним бир йил ичида яна Ўзбекистонга расман келган.\n2015 йили эса АҚШ Давлат котиби лавозимида ишлаган Жон Керри Марказий Осиёда хавфсизлик масалаларини муҳокама этиш учун Ўзбекистонга ташриф буюради.\nЎзбекистон Республикаси собиқ президенти Ислом Каримов 2002 йил март ойида Вашингтондаги Оқ уйда АҚШ собиқ президенти Жорж Буш билан учрашганди.\nШундан буён, давлат раҳбарлари расмий ташрифни амалга оширмади. Айни чоғда АҚШ президенти Дональд Трамп таклифи билан Шавкат Мирзиёев Оқ уйга ташриф буюрди.\nПрезидент БААга ташриф доирасидаги келишув ва битимларни амалга ошириш бўйича асосий вазифаларни белгилаб берди


МЕҲР-ОҚИБАТ ВА ФАЙЗУ БАРАКА ШОДИЁНАСИ - Народное Слово\nЯшариш ва янгиланиш айёми дилларга сурур, кўнгилларга қувончу завқ улашмоқда. Юртимиздаги ҳар бир манзил, ҳар бир хонадонда байрамона кайфият, шодлик ҳукмрон. Каттаю кичик бир-бирини қутлаб, эзгу тилаклар изҳор этмоқда.\nЗеро, шундай фаровон кунларга, гўзал айёмларга насибамиз қўшилганлигидан шодлигимиз чексиз. Буни айни кунларда мамлакатимизнинг барча вилоятларида ўзгача ҳозирлик билан кутиб олиниб, кенг нишонланаётган байрам тантаналари мисолида ҳам кўриш мумкин.\nХусусан, пойтахт вилояти аҳли кўкламнинг мунаввар айёмини муносиб туҳфалар, кўтаринки кайфият билан қарши олди. Асосий тантаналар бўлиб ўтган вилоят Маънавият ва маърифат марказидаги кўркам хиёбон чинакам байрамона тус олган. Миллий қадриятларимиз, анъана ва урф-одатларимиз акс эттирилган тасвирий лавҳалар, халқ ҳунармандчилигининг беқиёс намуналари, дошқозонларда тайёрланган кўклам таомлари — буларнинг барида Наврўз байрами, унинг теран фалсафаси ўз ифодасини топди. Саҳнада намойиш этилган театрлаштирилган дастурда эса кўп миллатли пойтахт вилоятига хос азалий анъана ва қадриятлар тараннум этилди.\nШу ўринда эътироф этиш жоизки, бу йилги Наврўз олдидан вилоятнинг туману шаҳар марказлари, олис қишлоқ ва маҳаллаларида 250 дан ортиқ ижтимоий, маданий-маърифий муассасалар, гузар ва хиёбонлар, хизмат кўрсатиш ҳамда сервис шохобчалари, янги корхоналар фойдаланишга топширилди. Жойларда янги боғлар, узумзорлар барпо этилмоқда. Зотан, кўкламнинг илиқ тафтидан завқланган бободеҳқонлар аллақачон дала юмушларига киришиб кетишган...\nСурхон воҳасида ҳам бугун Наврўзи олам шукуҳи кезмоқда. Минг йиллик қадриятларимизга ҳамоҳанг бу бетакрор айём вилоятнинг ҳар бир гўшасида кенг тантана қилинаяпти.\nБайрам шодиёналари янада жозибали, ёдда қоларли даражада ўтишини таъминлаш мақсадида турли маданий-маърифий тадбирлар, халқ сайли, сумалак базми, миллий ўйинлар беллашуви тарзидаги кўнгилочар томошалар ташкил қилинди.\nЖанубнинг олтин дарвозаси аталмиш Термиз шаҳридаги “Алпомиш” мажмуасида эса Наврўз байрамига бағишланган асосий тантаналар бўлиб ўтди. Тадбирда сўз олганлар юртимиздаги тинчлик, осойишталик, барча жабҳаларда қўлга киритилаётган ютуқ ва муваффақиятларни ғурур билан эътироф этишди. Дарҳақиқат, буларнинг бари мамлакатимизда осуда ва фаровон ҳаёт ҳукм сураётганлигидан далолатдир. Зеро, турмушимиз обод, кўнглимиз хотиржамлиги боис ҳамиша, ҳар доим баҳорга, Наврўзга, янгиланиш ва эзгуликка интилиб яшамоқдамиз.\nБарча жойларда бўлгани каби Сурхондарё вилоятида ҳам ҳар йили Наврўз олдидан маҳалла-кўй, кўчаю хиёбонларни ободонлаштириш ва кўкаламзорлаштириш тадбирлари уюшқоқлик билан ўтказилади. Бу гал айём арафасида воҳанинг шаҳару туманларида “Энг обод маҳалла”, “Энг обод кўча”, “Энг обод хонадон” деб номланган махсус кўрик-танловлар ташкил этилди.\nҚувонарлиси, тез орада бундай намунали хонадонлар сафи янада кенгаяди. Чунки яқинда Термиз шаҳридаги 13 та кўп қаватли янги уй ўз эгаларига топширилиши кўзда тутилмоқда. Обод турмуш йили якунига қадар ана шундай замонавий тураржойлардан яна 15 таси, қишлоқ жойлардаги аҳоли массивларида намунавий лойиҳа асосидаги 810 та хонадон қуриб битказилади. Шубҳа йўқки, келаси Наврўзгача мана шундай эзгу орзу-умидларимиз янада кенг қулоч ёзиб, қалбларимизда яратувчанлик иштиёқи ортиб бораверади.\nНаврўзи олам муносабати билан Нукус шаҳри марказидаги муҳташам амфитеатрда байрам тадбири ўтказилди. “Обод турмушимда Наврўз айёми” деб номланган мазкур тадбирда ҳукумат аъзолари, депутатлар, сенаторлар, меҳнат фахрийлари, ёшлар ҳамда кенг жамоатчилик вакиллари иштирок этди. Шодиёнада эзгу ният ва истакларга бой самимий дил изҳорлари янгради. Тинчлик, ҳамжиҳатлик тамойиллари асосида барча соҳаларда оламшумул ютуқлар қўлга киритилаётгани, бу, авваламбор, Истиқлол яратиб берган имкониятлар самараси эканлиги алоҳида таъкидланди.\nШундан сўнг байрам томошасида Наврўзнинг мазмун-моҳияти, қадру қимматини тавсифловчи, миллий урф-одатларимизни улуғловчи шеъру қўшиқлар, рақслар ижро этилди. Энг муҳими, каттаю кичикнинг дилига завқ-шавқ улашаётган бу айём Қорақалпоғистон Республикасининг барча шаҳар ва туманлари, олис овулларида кўтаринки руҳда нишонланмоқда.\nХоразмликлар улуғ айёмни бунёдкорлик борасидаги улкан ютуқлар билан қарши олишга одатланишган. Бу йил ҳам анъанага мувофиқ, вилоятда яратувчанлик ва ободонлаштириш борасидаги тадбирлар изчиллик билан амалга оширилди. Жумладан, вилоятнинг барча ҳудудларида қарийб 80 гектар боғу роғ барпо этилиб, 40 га яқин янги объектлар ишга туширилди. Юзлаб иш ўринлари вужудга келди.\nАйни кунларда “SOS” болалар маҳаллаларида тарбияланаётган 200 нафарга яқин ўғил-қизлар учун дастурхон ёзилиб, санъаткорлар иштирокида концерт дастури намойиш этилди. Ижтимоий кўмакка эҳтиёжманд оилаларга моддий ёрдам кўрсатилди.\nУрганч шаҳридаги “Авесто” боғ-мажмуасида бўлиб ўтган байрам дастури халқимизнинг бой маънавий дунёси тўлиқ акс этганлиги билан барчага ифтихор ҳиссини бахш этди. Бири-биридан ёрқин саҳна кўринишларида миллий ўзига хослигимиз, қадрият ва анъаналаримиз акс эттирилди. Шундан сўнг сумалак сайли, миллий ўйинлар фестивали, тадбиркор ва ҳунармандларнинг кўргазмалари ташкил этилди.\nБиласиз, Наврўз нафақат яшариш, янгиланиш, балки эзгулик, меҳр-оқибат байрами ҳамдир. Шу маънода, айём олдидан “Маҳалла” хайрия жамоат фондининг Бухоро вилояти бўлими ташаббуси билан хайрли ишга қўл урилди. Эҳтиёжманд оилалар, якка-ёлғиз кекса ва ногиронларга байрам совға-саломлари улашилиб, дошқозонларда сумалагу ҳалимлар пиширилди, сайиллар уюштирилди.\nАсосий тантаналар эса Юртбошимиз ташаббуси билан барпо этилган “Кўҳна ва боқий Бухоро” маданий марказида бўлиб ўтди. Бу ерда ҳунармандлар, миллий-маданий марказлар ижодкорларининг кўргазмали чиқишлари ташкил қилинди. Бадиий ҳаваскорлик жамоаларининг дастурлари эса барчани байрам сайлига чорлади. Хусусан, маданий марказдаги амфитеатр меҳмонлар, давлат ва жамоат ташкилотлари вакиллари, ёшлар билан гавжум бўлди. Бахт ва баҳор байрамига аталган табрик сўзлари янгради. Шундан сўнг театрлаштирилган концерт дастури намойиш этилди. Тадбирда “Бухоро гўзаллари”, “Мерос”, “Бухорча” номли ашула ва рақс дасталари, академик халқ бадиий жамоалари ижросидаги баҳор, она-юрт, халқимиз бунёдкорлигини мадҳ этувчи чиқишлар томошабинлар олқишига сазовор бўлди.\n— Байрам тадбири барчамизда унутилмас таассурот қолдирди, — дейди Қоракўл туманидаги 3-сон академик лицей ўқувчиси, Зулфия номидаги Давлат мукофоти лауреати Нафосат Жўрабекова. — Аслида ҳам, она-Ўзбекистонимизга бугунгидек гўзал байрамлар ярашади. Биз, ёшлар шундай жаннатмонанд юртда яшаётганимиздан ғурурланамиз ва шу юртга муносиб фарзанд бўлмоқни ўзимиз учун бурч, деб биламиз.\nДарҳақиқат, шукрона ва бунёдкорлик ярашиғи бўлмиш Наврўзи олам ҳар биримизнинг қалбимизга беғубор ҳислар, жўшқин туйғуларни бахш этмоқда. Бу Фарғона вилоятида бўлиб ўтаётган тантаналарда ҳам ўз ифодасини топаётир. Хусусан, Фарғона шаҳридаги амфитеатр мажмуида байрам тантанаси жажжи болажонларнинг шодон кулгиси билан бошланди. Шундан сўнг шўх яллалар аскиячиларнинг айтишувларига уланиб кетди.\n— Бугун ота-боболардан мерос миллий анъана ва удумларимизнинг бор бўй-басти, гўзаллиги янада яққолроқ намоён бўлмоқда, — дейди 90 ёшли Нўъмон ота Собиров. — Нега деганда, халқимиз Наврўз шодиёнасини ўзгача ҳозирлик билан қарши олди. Ҳозир қаерга борманг, ободлик, янгиланиш, сайилу гаштакнинг гувоҳи бўлишингиз тайин. Яшилликка бурканган дашту далаларда кўклам таомларига тўла файзли дастурхон ёзилган, кўпкарию полвонлар беллашуви авж олган. Хуллас, борлиқдаги жамики ўзгаришлар одамларнинг ҳаёти, обод турмуши мисолида акс этмоқда. Бундай кунларга шукрона айтмаслик мумкинми?!\nБаҳор айёмининг шу сингари фусункор шодиёналари айни пайтда юртимизнинг барча вилоятларидаги шаҳару қишлоқлар, маҳаллаю гузарлар, боғу хиёбонлар, маданият масканларида давом этмоқда.


Туронбанк бу йил бир нечта янги инновацион хизматларни ишга туширмоқчи: шулардан бири — "Pin on glass" технологияси\nАсосий/Сўнгги янгиликлар/Туронбанк бу йил бир нечта янги инновацион хизматларни ишга туширмоқчи: шулардан бири — "Pin on glass" технологияси\nНашр қилинган сана: 12.03.2021 11:39\nМазкур технология "One Touch" хизматининг такомиллаштирилган шакли бўлиб, у орқали чекланмаган миқдорда тўловларни контактсиз ва ҳеч қандай терминал ускуналарасиз қабул қилиш мумкин. Қолаверса, энди нафақат "Humo", балки "Visa" ва "Mastercard" пластик карталари ҳам шу тизимга уланиши режалаштирилган.\nШу ва бошқа шу каби маълумотлар Туронбанк томонидан оммавий ахборот воситалари ва ижтимоий тармоқ фаоллари учун ташкил этилган матбуот анжуманида маълум қилинди. Унда, Туронбанкнинг 2020 йилги фаолияти таҳлил қилиниб, бу йилги режалар билан ўртоқлашилди. Хусусан, жорий йилда чакана хизматлар борасида кутилаётган янги хизмат турлари борасида ҳам сўз борди.\nАйтилишича, 2021 йил бошига банкнинг жами капитали 1 трлн. 210,2 млрд. сўмга етган ва 2019 йилга нисбатан ўсиш 119,6 млрд. сўмни ёки 9,9 фоизни ташкил қилган. Шунингдек, актив операциялар борасидаги фаоллик ҳам рақамларда ўз аксини топган. Яъни, 8,7 трлн. сўмгача етган. Жумладан, банк кредит портфели ҳам барқарор ўсиш динамикасини сақлаб қолиб, 2020 йил якунида 6,6 трлн. сўмни ташкил қилган. 2020 йил якуни бўйича жалб қилинган депозитлар миқдори 2019 йилга нисбатан 463,6 млрд. сўмга (ёки 21,9 фоизга) кўпайиб, 2,1 трлн. сўмгача етган.\nБанк мутахассислари 2021 йилда янги чакана кредит ва омонат турлари ишлаб чиқилиши, мобил илова янгиланиши, трансформация жараёнларининг бориши каби қатор муҳим йўналишлар бўйича ҳам журналистларга маълумот беришди.\nШу билан бирга, анжуман давомида аҳоли учун тақдим этилаётган "Имконият плюс", "Янги орзу" ,"Омадли бонус" сингари миллий валютадаги фойдали омонатлар бир қаторда, яқин кунларда аҳоли учун янада жозибадор янги омонат тури ҳам жорий этилиши ҳақида сўз борди.\nҚизғин савол-жавоб кўринишида ўтган матбуот анжуманида журналистлар ўзларини қизиқтирган яна кўплаб саволларга жавоб олишди.


Ўзбекистонда Европа тикланиш ва тараққиёт банки ваколатхонаси қайта очилди - Фарғона.Ру ахборот агентлиги\nЎзбекистонда Европа тикланиш ва тараққиёт банки ваколатхонаси қайта очилди\n09.11.2017 10:31 msk\nТошкентда 8 ноябрь куни Ўзбекистон Банклар ассоциацияси биносида Европа тикланиш ва тараққиёт банки ваколатхонасининг очилди, дея хабар беради “Газета.Uz”.\nЕТТБ офисининг биринчи куниёқ умумий қиймати $120 млн бўлган кредит битимлари ҳамда Наманган ва Хоразм вилоятларида ҳамда Тошкент шаҳрида сув ва иссиқлик таъминоти тизимини ривожлантиришга оид қиймати қарийб 215 миллион АҚШ долларлик бешта ҳужжат имзоланди.\n“Биз қисқа муддат ичида Ўзбекистондаги фаолиятимизни кенгайтиришга интиляпмиз, - деди ЕТТБ вице-президенти Филипп Беннет. – Гап биз кўриб чиқиш ва имзолаш учун тайёрлаб қўйган қўшимча 15 та лойиҳа ҳақида кетмоқда. Келгуси 12 ой ичида биз турли соҳаларда – хусусий сектор, кичик ва ўрта бизнес, тижоратлаштириш масалаларида кенг кўламли ишларни амалга оширишимизга тўғри келади”.\nЯна бир йўналиш – “қайта тикланувчи энергия, ва биз албатта бу йўналишда стратегик кўламларда иш олиб борамиз”.\nБеннет ЕТТБ ходимлари Ўзбекистонга тез-тез келиб турадилар, деб айтди. Мисол учун, 2018 мартда Тошкентга мазкур банкнинг ижрочи директори ташриф буюради.\nЕТТБ офиси Ўзбекистон Банклари ассоциацияси биносида жойлашди. Фото Advantour.Com\nЭслатиб ўтамиз, ЕТТБ 1991 йилдан 2007 йилгача Ўзбекистонда 54 та лойиҳага 823 млн еврога эквивалент бўлган миқдордаги маблағни инвестиция қилди. 2003 йилда ЕТТБ ўзбекистонлик шерикларини авторитарлик, иқтисодий ислоҳотларни амалга оширишда изчилликдан чекиниш, сўз эркинлиги йўқлиги ва турмаларда қийноқлар қўлланаётгани боис танқид қилди. Банк Ўзбекистон раҳбариятини мамлакатдаги сиёсий ва иқтисодий аҳволни яхшилашга чақирди. 2007 йилда ЕТТБ ўзбек тузилмаларига сўнгги кредитини берди ва шундан сўнг Ўзбекистон билан ишбилармонлик алоқалари амалда музлатиб қўйилди. Каримов ўлиб, Шавкат Мирзиёев президентликка сайланиши биланоқ ЕТТБ ва Ўзбекистон ўртасидаги ҳамкорлик тиклана бошлади.


001. Фотиҳа сураси\tҚуръони Каримдаги биринчи сура «Фотиҳа» сураси былиб, у ўз номидан маълум бўлиб турганидек, Қуръонни очувчи сурадир. Бу сура Қуръоннинг аввалида келгани ва ўзи қисқагина - етти оятдан иборат бўлса-да, бутун Қуръони Карим мазмун-моҳоятини ўз ичида мужассам қилгани учун ҳам Қуръоннинг мазмунини «очувчи» деган номга эга былган.Етти оятдан иборат бу сура Маккада нозил бўлган. У «Фотиҳа», яъни «Очувчи сура» деб аталади. Қуръондаги сураларнинг жойлашиш тартибида аввалги ўринда тургани ва қисқа бўлишига қарамасдан Қуръоннинг асосий маъно-моҳиятини ўзида мужассам этгани учун ҳам у Қуръон мазмунини «Очувчи» деб номланган.Бу сурада ягона Оллоҳга бўлган эътиқод, Унинг ўзигагина ибодат қилиш, охират куни борлигига ишониш, ёлғиз Оллоҳнинг ўзидан мадад-ёрдам сўраш, ҳақ дин ва тўғри йўлни Унинг ўзигина кўрсата олишига иймон келтириш каби Ислом динининг асосий талаблари ўз аксини топган. Шунинг учун бу сурани «Уммул-Қуръон» — «Қуръоннинг онаси — асли» деб ҳам атайдилар.1. Меҳрибон ва раҳмли Оллоҳ номи билан (бошлайман). 2-3-4. Ҳамду сано бутун оламлар хожаси, меҳрибон ва раҳмли, жазо (киёмат) кунининг эгаси — подшоҳи бўлмиш Оллоҳ учундир.И з о ҳ. Мақтов-олқишга ҳақдор бўлиш учун башар оламига подшоҳ бўлишнинг ўзигина кифоя қилмайди. Балки коинотдаги барча сайёралар ва улардаги бор жонли-жонсиз мавжудотнинг ҳаммаси устидан илму ҳикмат ва раҳм-шафқат билан эгалик қиладиган, бундан ташқари, охи-ратдаги хисоб-китоб кунида ҳам ягона подшоҳ бўлган Оллоҳ таолонинг Ўзигина ҳамду санога лойиқ зотдир.5. Сенгагина ибодат қиламиз ва Сендангина мадад сўраймиз. Яъни, Сендан ўзганинг олдида бошимизни эгмаймиз ва Сендан ўзгага ёрдам сўраб илтижо ҳам қилмаймиз.6-7. Бизларни, ғазабга дучор бўлмаган ва ҳақ йўлдан тоймаган зотларга инъом қилган йўлинг бўлмиш — Тўғри йўлга йўллагайсан.И з о ҳ. Мазкур зотлар — барча пайғамбарлар, ҳақиқий иймон-эътиқод эгалари ва ўз ақидалари йўлида жонларини фидо қилган кишилардир.


Буюк Британияда қироличанинг юбилейи маросими учун чиқарилган чипталар сотилиши бошланди\nБуюк Британия қироличаси Елизавета Иккинчининг 90 ёшга чиқиши муносабати билан ўтказилган асосий юбилей тадбирида иштирок этишни истаганлар учун чипталар сотиш бошланди.\nБундай тадбирлар 2016 йилнинг 12-15 май кунлари Виндзор қалъасидаги Ҳоум паркида ўтказилади.\nБуюк Британия вақти билан соат 09:00да (Тошкент вақти билан соат 14:00) бошланадиган байрамда бир вақтнинг ўзида 25 минг киши қатнашиши мумкин. Маросим ташкилотчилари чипталар тез вақт ичида сотилиб кетишини тахмин қилишган.\n4 кун давом этадиган сайлларда томошабинлар катта театр намойишлари (1500 мусиқачи, раққослар, қўшиқчи ва актёрлар, шунингдек, 900 от иштирокида) гувоҳига айланишлари мумкин.\nБайрам тантаналарида дунёнинг турли мамлакатларидан (Канада, Австралия, Уммон, Фижи ва бошқа давлатлар) келадиган кўп сонли ҳарбий оркестрлар ҳамда кавалериялар бўлади. Томошабинлар учун Озарбайжон казакларидан иборат отлиқлар чиқиши ҳам тақдим этилиши режалаштирилган.\nМаросимнинг уч кунидаги томошаларни кўриш учун Виндзорлар оиласи ҳам ташриф қилади. Елизавета Иккинчининг ўзи эса тўртинчи кунда халқ олдидан намоён бўлади.\nДастлабки 3 кунги тадбир чипталари нархи 55 фунтдан 165 фунтгача (83 доллардан 250 долларгача). Тўртинчи кундаги маросим учун эса чипта нархлари 75 фунтдан 195 фунтгача баҳоланган (113 доллардан 295 долларгача). Қироличанинг ўзи иштирок этадиган 15 май кунги тадбир якшанба кунига тўғри келади.\nҚироллик оиласидагиларнинг маълум қилишича, чипталар сотувидан тушган маблағларнинг барчаси хайрия мақсадида йўналтирилади.\n2015 йилнинг 9 сентябрида Қиролича Елизавета II бошқарув давомийлиги бўйича рекорд ўрнатди. У шу куни тахтда 63 йил, етти ой ва икки кун турган ўзининг катта бувиси қиролича Виктория рекордини янгилади.


Россия рубль ва сўмнинг тўғридан-тўғри савдосини йўлга қўйишни таклиф қилди - Халқ сўзи\n11:16 17 Сентябр 2020 Иқтисодиёт\nРоссия Экспорт маркази директори Вероника Никишина Ўзбекистон ва Россия валюта биржаларида рубль ва сўмнинг тўғридан-тўғри савдоси йўлга қўйишни таклиф қилди. Бу ҳақда Спутник манбаси хабар берди.\n— Биз Тошкент валюта биржасида рубль-сўми жуфтлиги савдосини бошлашни таклиф қиламиз. Росэксимбанк савдо иштирокчилари учун ҳисоб-китоб банки сифатида иштирок этишга тайёр. Кейинроқ худди шундай савдолар Москва валюта биржасида бошланади — деди Никишина.\nНикишина айтишига қараганда валюта операциялари ҳамда кредит маблағларининг оддий ва ҳаммабоплиги компанияларни миллий валюталарда савдо қилишга стимул яратади.\nБугун аллақачон Ўзбекистон ва Россия орасида бир неча миллиард долларнинг лойиҳалар амалга оширилмоқда. Россия банкларидан Росэксимбанк биринчилардан бўлиб Ўзбекистон Миллий банкида ўзбек сўмида корреспондент ҳисоб рақами очган. Ушбу ҳисоб рақамидан аллақачон биринчи битимлар ва рубль-сўм валюта конвертацияси амалга оширилди.


Бош саҳифа / Миллий ғоянинг ривожланиш босқичлари / Зардуштийлик\nКатегория: Миллий ғоянинг ривожланиш босқичлари – Зардуштийлик;\nМуаллиф: Ахмедов А\nМаркизий Осиёда ерамиздан аввалги В асрдан янги ерамизнинг II-III асригача қулдорлик тузуми ҳукмрон еди. В асрда еса феодализм шаклланди. Моний Еронда 216-277 йилларда яшаган файласуф, монизм таълимотининг асосчиси ва тарғиботчисидир. У 242 йили Ерон подшоси Шопур 1 нинг подшолик тожини кийиш маросимида ўз таълимотини баён қилган.\nУнинг таълимоти фалсафий мазмунида дуализм мавжуд бўлиб, Моний Само Нури елчиси ҳисобланган. Унинг таълимотида христианлик билан зардўштийлик қоришмаси асос ҳисоблана-ди. У борлиқнинг 2 мустақил субстансия: ёруғлик, яхшилик, руҳ олами билан зулмат, ёвузлик оламининг ўзаро курашини тарғиб етувчи зардўштийлик ғоясини олган, христианликда еса мессионерлик (яъни гуноҳлардан холос етувчи пайғамбар, елчининг келиши, адолатли жамият ўрнатилиши тўғрисидаги) таълимотини олиб ҳар иккисини умумлаштирган. Моний олам иккита деб ҳисоблади. Унингча, биринчи оламда худо, иккинчи олам кураши ҳалокат билан тугайди. Натижада материя енгилиб руҳ озодликка чиқади. Моний таълимотига кўра, бу дунё ёвузлик дунёсидир. Инсон 2 та унсурдан (руҳ - Нур фарзанди ва жисм - зулмат фарзанди) иборат мавжудот бўлгани учун зулмат кучларига қарши курашда нур кучларига ёрдам бера олади. Монийнинг ижтимоий таълимотида пес-симизм, пассивлик руҳи мавжуд. Моний таълимотида урушмаслик ва мол-дунё йиғмаслик ғояларини тарғиб қилгани учун зардўштий коҳинлари ва Шоҳ Баҳром И Монийни 275 йилда зиндонга ташладилар ва 277 йилда қатл қилдилар. Моний издошлари мамлакатларда кенг тарқалган еди. 296 йилда Рим императори Диоклетиан монийликка қарши фармон (едикт) еълон қилди. Моний таълимоти майда секталарга ажралиб кетди. Улардан бири моздакийлик деб аталди.\nМонийлик таълимоти хитойлик Моний ибн Фатак (216-276) номи билан боғланади. Унинг таълимоти коинотда нур билан зулмат ўртасида кураш бўлишига асосланади. Шу сабабли ҳам нур – Қуёш, Ой, яъни нур таратувчи осмон жисмлари муқаддас саналади ва уларга тангри номи билан сиғинилади. Нур ва зулмат ўз мантиғини яхшилик ва ёмонлик курашида топади. Монийлик ВИИИ асрда уйғурлар ўртасида асосий дин сифатида тарқалган. Тарихий маълумотларга кўра, Бугухон 762 йилда Чин (Хитой)га сафар қилади. У ерда Моний роҳиблари билан танишади, мамлакатига қайтишида роҳибларни ўзи билан бирга Қораболғасун шаҳрига олиб келади. Монийлик туркий адабиёт ривожига таъсир кўрсатган динлардан биридир. Бу оқимнинг таъсирида туркий адабиётда «Хуастуанифт» («Монийлар товбаномаси») асари юзага келган. Унинг қадимги туркий тилдаги учта нусхаси маълум. Улардан Лондон ва Берлин нусхаси моний, Санкт-Петербург нусхаси еса ески уйғур ёзувида битилган. Асарнинг яратилиш даври В.В.Радлов фикрича, тахминан В аср, С.Е.Малов хулосасига кўра ВИИ асрга тўғри келади. Ўзбек олимларидан профессор Н.Раҳмонов тадқиқотларида «Хуастуанифт»нинг ғояси, тузилиши, аҳамияти кенг ўрганилган. Асар моний жамоаси аъзоларининг мадҳияси, айни пайтда низоми ҳам ҳисобланади. «Хуастуанифт» 15 бўлимдан иборат. Китобнинг иккинчи бўлимида Кун ва Ой тангриларнинг монийликдаги вазифалари кўрсатилади ҳамда уларнинг ҳақиқийлигини тан олишга чақирилади. С.Е.Маловнинг «Қадимги туркий ёзма ёдгорликлар» китобида ҳам монийларнинг тангрига товба-тазаррулари битилган ибодатларидан парчалар келтирилган.\nМоний таълимотига кўра, борлиқнинг икки асоси бор. Биринчиси - ёруғлик, яхшилик бўлса, иккинчиси - руҳ ва зул-матдир. Шунинг учун ҳам инсон икки унсурдан - руҳ ва жисмнинг йиғиндисидан иборат. Руҳ нур фарзанди бўлса, жисм зулмат фарзандидир. Шунинг учун инсон ҳамиша зул-матга, ёвузликка қарши узлуксиз кураш олиб боради. Бундай кураш давомида инсон, шубҳасиз, ёруғлик тарафида бўлмоғи, зулмат устидан ғалаба қилмоғи керак. Бундай улкан ғалабани қўлга киритишнинг енг муҳим шарти - юксак маънавий-ах-лоқий етуклик, молу-дунёга хирс қўймаслик, фақирона, кам-тарона яшаш, кўнгли поклик ва раҳмдиллик, жонзотларга озор бермаслик, ҳар бир тирик мавжудотни асраб-авайлаш-дир. Шунинг учун ҳам Моний одамларни ҳайвонлар гўштини танаввул қилишдан ўзини тийишга даъват етди.\nМонийнинг фалсафий-ахлоқий қарашлари, монийчилар-нинг тавбаномаси - “Хуастуанифт” асарида янада яқҚолроқ намоён бўлади. Қадимшуносларнинг фикрича,“Хуастуанифт” қадимий Ероний тилларнинг бирида яратилган, кейинчалик Моний таълимотини кенгроқ ёйиш мақсадида бошқа халқлар тилларига таржима қилинган. Уйғур ҳоқонлиги даврида мо-нийчилик, айниқса турклар орасига кенг тарқалган. Асарда олға сурилган енг асосий ғоя бу дунёда қилинган гуноҳлар учун Худодан кечирим сўрашдир. Шунинг учун ҳам “Хаусту-анифт” Моний ибодатхоналарида оммавий равишда қироат билан ўқилган.1\nМоний таълимоти Ерон ва Туронда Сосонийлар ҳукм-ронлик қилган замонларга тўғри келди. Сосонийлар зардуш-тийлик динига сиғинар едилар. Монийнинг баъзи фикр-муло-ҳазалари (масалан, ҳайвонлар гўштини танаввул қилмаслик ғояси) еса зардуштийлик қоидаларига зид еди. Шунинг учун ҳам Сосоний ҳукмдорлар Моний таълимотини тарғибот ва ташвиқот қилишни ман етдилар. Шундай бўлишига қарамас-дан Моний ўз еътиқодини Кашмир ва Тибет ўлкаларида (Шарқий Туркистон) тарғибот ва ташвиқот қилаверди. Оқи-батда зардуштийлик, буддийлик, браҳманлик ва христианлик-нинг баъзи томонларини ўзида мужассамлаштирган Моний таълимоти нафақат Шарқий Туркистон, Хитой, балки Италия, Испания каби мамлакатларга ҳам кенг тарқалди.\nМоний таълимотида халқ оммаси манфаатини кўзловчи демократик тамойиллар ҳам кучли еди. Шунинг учун ҳам Мо-ний таълимоти ўша замон ҳукмдорларининг кескин қаршили-гига сабаб бўлди. Оқибатда, Кашмир ва Тибет ўлкаларидан ўз ватанига қайтгач, Ерон шоҳи Баҳром И нинг фармони билан зиндонга ташланди ва 777 йилда оғир қийноқлардан сўнг қатл етилди. Унинг боши Гундишопур шаҳри майдонига илиб қў-йилди. Монийнинг издошлари ҳам турли қийноқларга маҳкум қилинди. Ҳатто Рим императори Диоклетиан 296 йилда мо-нийликни тақиқловчи махсус фармон еълон қилди.\nМонийлик қадимги туркий халқлар е`тиқодида алоҳида оқим бо`либ, «Хуастуанифт» («Монийлик тавбаномаси») унинг назарий манбаси ва диний ёдгорлигидир. Бу ёдгорлик 5-6 асрларда қадимги уйг`ур қавмларида шаклланган.\nМонийлик оқимининг асосчиси Моний ибн Фатак (216—277) дир. «Хуастуанифт» Моний жамоаси а`золарининг мадҳияси ва низоми ҳамдир.\nАсар «Авесто»даги образларни ҳамда зардуштийликнинг кейинги давридаги мифологик қаҳрамонларни о`з ичига олгани, бу образларнинг моҳиятини о`згартирмаган ҳолда давом еттиргани билан диққатга сазовор. Тана севгиси моддий оламдаги бойликларга ружу қо`йишга олиб келади ва руҳий оламдаги бойлик — нурдан узоқлашишга сабаб бо`лади. Моддий олам еса Моний жамоаси учун ёвузлик маконидир. Шу боисдан ҳам моддий олам ёвузлик ва зулмат билан уйг`унлаштирилган ҳолда тасвирланади.\nМонийлик ше`рларида Моний шахсияти ва у яратган оқим мадҳ қилинади. Монийлик оқимидаги қадимги турк ше`рияти Апринчур тигин каби шоирларни юзага чиқарди.\nМОНИЙЛИК — II-III асрда Еронда вужудга келган дин. Асосчиси Моний. Монийлик коинотда нур билан зулмат, руҳий асос билан моддий асос, яхшилик билан ёмонлик ўртасидаги ўзаро курашни еътироф етишга асосланади. Нур, руҳий асос, яхшилик оламида худо, иккинчисида — шайтон (иблис) ҳукм суради. Монийликка кўра, икки олам кураши фалокат билан тугайди, натижада моддий асос олами ҳалокатга учраб, руҳ озодликка чиқади. Монийлик таълимотига кўра, бу дунё ёвузлик дунёсидир. Инсон 2 унсур (руҳ — нур фарзанди, жисм — зулмат фарзанди) дан иборат мавжудот бўлгани учун зулмат кучларига қарши курашда нур кучларига ёрдам бера олади. Моний само нури елчиси ҳисобланган. Монийда зардуштийлик ва христианлик ғоялари мавжуд.\nМонийлик ше`рларида Моний шахсияти ва у яратган оқим мадҳ қилинади. Монийлик оқимидаги қадимги турк ше`рияти Апринчур тигин каби шоирларни юзага чиқа\nҚаюмов А., Исќоқов М., Отахœжаев А., Содиқов Š. Қадимги ёзма ёдгорликлар. Тошкент, 2000, 135-139 бетлар.\nКиритилди: 2020-05-30 11:48:07; Ўқилди: 2314 марта;


Эксперт: Ким Чен Ин ўгай акасини ўлдиришга шахсан буйруқ берган\n22:52 / 14.02.2017\nКХДР етакчиси Ким Чен Иннинг ўгай акаси Ким Чен Нам Малайзияда ўлдириб кетилди. Корея Республикасидаги Кённам университети КХДР бўйича мутахассис, сиёсатшунос, профессор Ким Гик Сикнинг айтишича, бу қотилликка КХДР раҳбари Ким Чен Ин шахсан кўрсатма берган. Профессорнинг айтишича, унинг бундан мақсади ҳокимият учун даъвогар қолдирмаслик бўлган.\n"Ким Чен Ин ўзига ҳокимият учун рақиблик қилиши эҳтимоли бўлган, лекин амалда бунинг имконияти деярли йўқ бўлган акасини ўлдиртирди. Бу "ёш йўлбошчи" кўринишидан назарий максимум жиҳатидангина бўлиши мумкин бўлган эҳтимолни бартараф қилишни истаган", деган у YTN телеканали эфирида.\nОлимнинг аниқлик киритишича, КХДРда "ҳокимият отадан ўғилга ўтади, Ким Чен Нам эса катта ўғил сифатида ҳокимиятга ҳақли".\n"Шу туфайли КХДР раҳбари мамлакатда беқарорлик юзага келгудек бўлса, мухолиф кучлар Ким Чен Нам раҳбарлигида бирлашиши мумкинлигидан хавотирланган. Айтиш мумкинки, давлат тепасига Ким Чен Ин келганидаёқ унинг акаси тақдири ҳал қилинганди", - дейди эксперт.\nМалайзия полицияси 14 февраль куни Куала-Лумпурда КХДР фуқароси суиқасд туфайли ҳалок бўлгани ҳақида маълум қилди, кейинроқ у КХДР раҳбари Ким Чен Иннинг ўгай акаси Ким Чен Нам экани тасдиқланди. Унинг ўлими сабаби аниқ эмас.\nБундан олдинги хабарларда у заҳарли игна билан қуролланган икки аёл ҳужуми оқибатида ўлдирилгани айтилганди. Тахминларга кўра, суиқасд уюштирганлар КХДР махсус агентлари эди. Улар суиқасд амалга оширилгач, воқеа жойидан кетиб бекинишган.\n09:15 / 19.04.2018\n«Яқин ҳафталар ичида». Трамп Ким Чен Ин бўйича баёнот берди\n09:08 / 19.04.2018


«Андижон» - академияси халқаро турнирда кумуш медал соҳиби / CHAMPIONAT.asia\n18:40Омар Моманидан карикатура: Серхио Рамоснинг шахсий совринлари 11 18:18Игорь Сергеев - "Пахтакор" рекордчиси 92 18:08"Барселона" ва "Манчестер Юнайтед" германиялик футболчи учун курашади 4 17:53Суперлига. "Пахтакор" "Навбаҳор" устидан иродали ғалабага эришди, Сергеевдан дубль 677 17:46ЕЧЛ. Ҳафта рамзий жамоаси эълон қилинди 16 17:22"Реал" Мбаппе ўрнига Салаҳни харид қилиши мумкин 10 16:45Икки бўлимда икки хил "Сити" ёхуд "Реал Мадрид" - "Ман Сити" ўйини ҳақида 26 16:44"Қўқон-1912" 2020 йилги мавсумдан олдин янги футболчиларни таништирди 13 16:43Суперлига-2020. Илк гол муаллифи - Иван Соловьёв 42 16:21Суперлига-2020. Илк сариқ карточка соҳиби - Ҳожиакбар Алижонов 18 16:16Лэмпард "Челси"нинг 8 нафар ўйинчисини сотишга тайёр 5 15:40Европанинг энг яхши клубларида Собиқ Иттифоқ футболчилари 14 15:18Тошкентдаги ўйин коронавирус сабабли қолдирилди 25 15:05"Пахтакор" - "Навбаҳор". Жамоалар стадионга етиб келишди 18 14:48"Атлетико" МЮ футболчиси учун рақобатда етакчи 2\n«Андижон» - академияси халқаро турнирда кумуш медал соҳиби\n21 июл 2019 09:44\nЁз, ўтмоқда соз. Қирғизистоннинг Иссиқкўл вилоятида 2005-2006 йилда туғилган болалар ўртасида халқаро турнир бўлиб ўтди.\nУнда мезбонлардан ташқари Ўзбекистон, Қозоғистон, Туркманистон ҳамда Тожикистон давлатларидан ҳам жамоалар иштирок этди. «BIG CUP ISYK-KUL» номли мусобақада ўзбекистонлик ёшлар фахрли 2-ўринни қўлга киритди. Аниқроғи Шохруҳ Ишанов бошқарувидаги «АФА-SGS-2005» жамоаси ўз тенгқурларига қарши кечган ўйинларда ижобий натижалар қайд этиб, якунда 2-ўринга эга чиқди.\nАҳамиятлиси «Андижон» академиясининг яна бир жамоаси, Лочин Гулдаев мураббийлигидаги «АФА-SGS-2006» ҳам 2006 йилларда таваллуд топган футболчилар иштирокидаги мусобақада кумуш медалларига эга чиқди. Шу тариқа андижонлик ёш футболчилар халқаро турнирда совриндорлар қаторидан жой эгаллаб, ўз уйига кумуш медаллар билан қайтиб келадиган бўлди.\n"Андижон" "Бунёдкор" посбонини ўз сафига қўшиб олди 6\n"Андижон" мухлисларининг янги мавсумга тайёргарлиги авжида 20\n"Андижон"ни ҳам "Puma" либосларида кўрамиз 19\nНазорат учрашуви. "Андижон" "Бунёдкор" билан дуранг ўйнади 6\n"Андижон" машғулотларига Жаҳонгир Абдумўминов қўшилди 11


Биринчи ярим йилликда нақд пулга бўлган талаб ошди - Darakchi\nБиринчи ярим йилликда нақд пулга бўлган талаб ошди\nИҚТИСОДИЁТ 16.08.2018, 10:58\n2018 йилнинг январь-июнь ойларида муомаладаги нақд пуллар миқдори, пул айланмаси таркибидаги ўзгаришлар ҳамда мавсумий омиллар таъсирида шаклланиб борди. Бу ҳақда Марказий банк ахборот берди.\nХусусан, жорий йилнинг I чорагида муомаладаги нақд пуллар ҳажми 1,2 трлн. сўмга қисқарган бўлса, II чорагида 3,4 трлн. сўмгача ортиши кузатилди. Натижада, 2018 йилнинг I ярим йиллигида нақд пул массаси 2,2 трлн. сўмга ошди.\nНақд пулга бўлган талабни шакллантирувчи асосий омиллар\nЮқорида таъкидланганидек, нақд пулга бўлган талабнинг ўзгариши асосан мавсумий омиллар билан изоҳланади. Бунда мамлакатимизга халқаро пул ўтказмалари ҳажмларининг асосан йилнинг иккинчи ва учинчи чоракларида бошқа чоракларга нисбатан кўпроқ бўлиши ва натижада, аҳоли томонидан тижорат банкларига хорижий валютани сотиш ҳажмларининг ошиши мос равишда нақд пулга бўлган талабнинг ортишига олиб келмоқда.\nБанклар томонидан аҳолидан сотиб олинган хорижий валюталар ва пул ўтказмалари миқдори (млн. долларда)\nХусусан, агар жорий йилнинг I чорагида мамлакатимизга халқаро пул ўтказмалари орқали 950 млн. доллар миқдоридаги валюта маблағлари кириб келган бўлса, II чоракда ушбу кўрсаткич 1,4баробарга ошиб 1 335 млн. долларни ташкил этди.\nЎз навбатида, тижорат банклари томонидан I чоракда аҳолидан\n420 млн. доллар миқдоридаги (3,4 трлн. сўм) хорижий валюта сотиб олинган бўлса, II чоракда ушбу кўрсаткич 2 баробарга ошиб 868 млн. долларни (6,9 трлн. сўм) ташкил этди. Мазкур ҳолат нақд пулга бўлган 3,5 трлн. сўмлик қўшимча талабни юзага келтирди.\nБанклар томонидан аҳолидан сотиб олинган хорижий\nвалюталар миқдори (млрд. сўмда)\nШунингдек, аҳолининг нақд пулга бўлган талабини тўлиқ қондириш мақсадида банкоматлар ва терминаллар тармоғи кенгайтирилиши ҳисобига пластик карталардан нақд пуллар ечиб олиш ҳажмлари ошди.\nХусусан, 2018 йилнинг II чорагида аҳоли томонидан пластик картадаги маблағлар ҳисобидан нақд пул ечиб олиш ҳажми I чоракдаги кўрсаткичдан 1,4 баробарга ортиб, 2,2 трлн. сўмни ташкил қилди.\nУмуман олганда, банк пластик карталаридан нақд пулни ечиб олиш ҳажмларининг ошиб бориши ҳамда савдо ва хизмат кўрсатишдан тушган тушумлар таркибида нақд пуллар улушининг кўпайиши аҳоли учун нақд пулларнинг қулай тўлов воситаси бўлиб қолаётганлигидан далолат беради.\nШунингдек, жисмоний шахслар пластик карталаридаги маблағлари қолдиғи 2018 йилнинг январь ойидаги 1,6 трлн. сўмдан 16 фоизга ошиб июнь ойида 1,8 трлн. сўмни ташкил этди.\nБу ўз навбатида, аҳоли томонидан пластик карточкалардаги маблағларни исталган пайтда банк хизматларидан фойдаланган ҳолда нақд шаклда ҳеч қандай тўсиқларсиз ечиб олишга бўлган ишончининг ортиб бораётганлигини ва пластик карта хисобварақларида бўш пул маблағларини сақлашга қизиқишнинг ортаётганлиги билан изоҳланиши мумкин.\nШу билан биргаликда, пул-кредит соҳасидаги амалга оширилаётган таркибий ўзгаришлар таъсирида банк кассалари орқали нақд пуллар айланмаси ҳажмининг ортиб бориши кузатилмоқда.\nХусусан, 2018 йилнинг январь-июнь ойларида нақд пулларнинг банк кассалари орқали ўртача ойлик айланмаси ҳажми 11,7 трлн. сўмни ташкил этиб, 2017 йилнинг мос даврига нисбатан (4,7 трлн. сўм) 2,5 баробарга ошиши кузатилди.\nБанк кассалари орқали амалга оширилган нақд пул айланмалари ҳажми (млрд. сўмда)


Behzod Qobulov. “Fidoyilik bo’ldi qismatim…” | Xurshid Davron kutubxonasi\nMuallif Adib: O'zbek tarixi, adabiyoti va madaniyati 25.07.2014 izoh yo'q\nБир кун кетгум мангу уйқуга,\nТупроғимга синггум бегумон.\nБерилмасман ортиқ туйғуга,\nУнут бўлар яхшию ёмон.\nТебрангумдир майсами бўлиб,\nЁ ўлканинг алвон лоласи…\nЁ қувлашиб, қийқириб-кулиб,\nТоптаб ўтар бир тўп боласи.\nРашкингни қўй сен ҳам, малагим,\nКўз тутмасман илтифотишта…\nЛаҳзанг бахтли кечган маҳали\nОлиб қўйгил бирров ёдингга.\nҚўйгил, сен ҳам мотамни, дўстим,\nРуҳим озор чекмасин десанг.\nБиз-ку, эзгу маслаклар кўксин\nБезаб ўтдик, босмасин деб занг.\nКипригимда ялтираган нам.\nНеваралар — ўзим-юлдузим,\nЧарақлангиз осмонимда шам.\nКелтирганда руҳимга оят,\nЭслаб қўйинг отам-онамни.\nУлар ёдин севдим бағоят,\nЁритдилар улар хонамни.\nБир хонаки, ёвга тор бўлсин,\nҲеч сўнмасин шодлик, қўшиқ, ўй.\nШу ўлканинг куни бор бўлсин,\nУзилмасин мен бошлаган куй.\nБаҳорни елкамга ортқила шамол…\nИзмингда чайқалган лоларанг чаман\nТинчимни бермайин кўрсатсин жамол\nШудрингли чаманни қўмсаб қучаман,\nСаҳарлар уйқумдан бедор эт, шамол!\nМайлига, лолалар хаёлим олиб,\nҲур қизлар базмини эсимга солсин:\nМайлига, қоқинсам ҳовлиқиб, толиб…\nКўкатларнинг ранги тиззамда қолсин..\nШудринг жилосида нигоҳим қотиб,\nТонглар ҳикматидан англайин рўё.\nТонгларим шундайин беором отиб,\nМайли, гўзалликка бўлай маҳлиё.\nЧеҳрамга лолалар жилоси кўчиб,\nШундай карши олай қуёшни ҳар кун.\nЯнги кунни алқаб, баҳорни қучиб,\nШудринг-ла ювайин майсалар гардин.\nМайли, сен ҳам — шамол, қаршимдан эсиб,\nЛолалар атрини уфур, энтикма…\nМен чўққида ёнган лолаларни деб,\nЯнги сўқмоқ солиб интилай тикка…\nҚизлар этагини тортқила, шамол,\nАтлас жилосидан кўзим қувонсин.\nБаҳорни елкамга ортқила, шамол,\nВужудим лолалар қўйнида қолсин!..\nВо ажаб, ихтиёрим олдингу бошдан ўзинг,\nНе сабаб бўлдинг яна сийнаси тошдан ўзинг?\nАйт, муҳаббат, даставвал ул сулувни суйдириб,\nСўнг нечун этдинг нари ул қаро қошдан ўзинг..?\nИлтифот қилгил, санам, чертма ҳижрон торини,\nҚалбима оташ қалаб, ташладинг дошдан ўзинг.\nБормиди ҳеч мантиғи бу муҳаббат зорининг,\nҚалбга қўнган бахт қушин ҳайдама бошдан ўзинг.\nМисли гул шабнамдаги кулгичингда дона хол,\nАсрагил кулгуларинг, ювмагил ёшдан ўзинг.\nОтаёрга сен нечун ишқ бериб, оташ бериб,\nОтаёр (Наханов Отаёр Ибрагимович) 1947 йил, 19 январда Самарқанд вилоятининг Нарпай туманига карашли Қорахитой қишлоғида туғилган. Ўзбекистонда хизмат кўрсатган маданият ходими (1993). ТошДУнинг журналистика факультетини тамомлаган (1972). Биринчи шеърий тўплами — «Ишқим баёни» (1975). «Лоларанг эртак» (1978), «Ўша кўзлар» (1984), «Оқ фасл» (1989) каби шеърлар китоби нашр этилган. «Дўмбира» (1980) достони ҳам бор. «Қуёшни кўргани келдим» (1991), «Дунёга тенгдош хазина» (1994), «Одамлар учун яшайман» (1979) каби эссе ва очерклар тўплами муаллифи. А.Томмсааренинг «Дўзахдан чиққан янги шайтон» романи, фин эпоси «Калевала»нинг болалар учун мувофиқлаштирилган насрий вариантини ўзбек тилига таржима қилган. 2001 йил 7 январда Тошкент шаҳрида вафот этган.\nЙигирманчи аср ўзбек адабиёти фавқулодда мураккаб, сермаҳсул, серқирра бир ҳодиса ўлароқ тарихдан жой олди. Бу даврда жаҳон адабиёти билан бўйлаша оладиган етук асарлар – гўзал ижодий намуналар яралди. Бу ўринда алоҳида бир ижодкор ҳақида эмас, бус-бутун, яхлит ҳодиса ҳақида гап кетмоқда. Яъни шўро даврида яшаб, ижод этган носиру шоирларимизнинг не-не асарлари “шонли” коммунизм ғояларини тараннум этгани боис, унутилишга маҳкум. Афсуски, шундай. Ва лекин, асл инсоний туйғулар қаламга олинганда, ҳар қандай ғоя ҳам, мафкура ҳам ортга чекинади. Ана ўша ғалвирдан бут чиққан, замонларни ҳатлаб ўтишга қодир асарларни биз бадиий адабиёт деймиз…\nTeg(lar) Behzod QobulovOtayor\nЭрик Шрёдер Народ Мухаммеда. Антология духовных сокровищ исламской цивилизации. I. Доисламский период.\n«Qulagan devorni suvash» — «Oltin qalam» mukofoti kimlarga nima uchun berilmoqda?


35978 Ўқиш режими + -\nҚўрқув – мавжуд бўлган таҳликадаги таъсирланиш бўлиб, нормал ҳолат деб ҳисобланади. Инстинктив равишда ўз жонини сақлашга интилиш сабабидан бу ҳолат юзага келади. Болалардаги қўрқув эса катталардан олинган маълумотларга асосланган бўлиб, уларга хос кенг тасаввур ила кўз олдига келтирилишидир. Бу тасаввурга жавобан катталар ўзларини қандай тутишлари керак? Бу ҳолатда болага қандай ёрдам кўрсатилиши керак?\nБолага муносабатингизни ўзгартиринг\nБола ўз қўрқувлари ҳақида гапирганида ота-оналар нима қиладилар? “Қўрқма”, “Нимадан қўрқасан?”, “Қўрқадиган ҳеч нарса йўқ-ку”, “Уколдан (кучукдан, мушукдан, қушдан, қурт-қумусқалардан) ҳам қўрқадими?” каби нотўғри гаплари билан катталар уларнинг ҳис-туйғуларини ўзлари учун қадрсиз эканини намоён этишади. Оқибатда бола қўрқувлари билан ёлғиз қолади, қалбида бу қўрқув “жойлашиб олади”. Шуни эсдан чиқармаслик керакки, бола кўпинча содир бўлган воқеадан эмас, кўпроқ катталарнинг қўпол муносабатидан, беэътиборлигидан бақириқ-чақириқларидан қўрқишади.\nБола қўрқувларининг сабаблари\nҚўрқувнинг бир неча сабаблари бор. Булар:\nШахсий тажриба. Бу энг катта сабаб ҳисобланиб, бунда бола бошидан кечирган реал бирон воқеа кўзда тутилади. Масалан, кучук тишлаб олгани, лифтда қолиб кетгани, қоронғу хонада ёлғиз қолиб кетгани каби ҳолатлар.\nБолаларча хаёл қилиши. Болаларда тасаввур, хаёл жуда кенг ривожланган бўлади. Катталарнинг: “Катта ҳўппак келиб тишлаб олади”, “Анави дўхтир опа укол қилиб қўяди”, “Ялмоғиз кампирни чақирайми?”, “Эртакдаги олов пуркайдиган аждарҳо келмоқда” каби қалбига қўрқув солувчи гаплар ҳам янада тасаввурларини кенгайтиради.\nОилавий можаролар. Ота-она ўртасидаги келишмовчиликлар, жанжаллар, дўқ-пўписалар, бошқа оила аъзоларининг бир-бирларини қувватламай, босим ўтказиши каби салбий ҳолатлар болаларда қўрқувни чуқур илдиз отишига сабаб бўлади.\nОта-онанинг ташвишли бўлишлари. Агар уларнинг ўзлари ташвишли ҳолатда юрсалар, ҳаёти давомида турли нарсалардан қўрқувлари бўлса, барчаси болага ҳам ўтади. Мисол учун, она момақалдироқдан, ер қимирлашидан қаттиқ қўрқса, бу ҳолат болада ҳам кузатилиши мумкин. Катталарнинг: “Югурма йиқиласан”, “Сакрама, оёғинг синади” каби қўрқитишлар бола онгига маҳкам муҳрланади.\nЎзаро боғлиқликнинг ҳис этилмаслиги. Агар бола ҳаётида ота-онаси катта суянчиқ эканини ва уни ҳар қандай ҳолатда ҳимоя қила олишига ишонч ҳосил қилмаса, болада турли хил қўрқувлар пайдо бўлади. Атрофдагиларга нисбатан ҳимоя-таянч ҳисси йўқолиб, барча инсонларга ишончи йўқолади.\nВиртуал реаллик. Ота-оналар кўп вақтини виртуал оламда ўтказиб, болалари билан мулоқотлар, суҳбатлар қилишмайди. Ота-онанинг самимий муносабатларидан, меҳридан маҳрум бўлган болаларда ёлғизлик ҳисси пайдо бўлади. Бу эса ўз-ўзидан боланинг руҳан қийналишига, тарбияси ҳам бутунлай ўзгариб кетишига сабаб бўлади.\nЁлғизлик. Маълумотларга кўра, болада опа-сингиллари ва ака-укаларининг бўлмаслиги ҳам ёмон таъсир этади. Бундай болада ёлғизлик қўрқинчи кучли сезилади.\nБундай қўрқувларни енгишда ота-онанинг ҳиссаси жуда катта. Энг асосийи, болаларга бепарво бўлмаслик керак. Болада қўрқув бор экан, буни очиқ гаплашиб олиш зарур.\nПсихологлар қуйидаги маслаҳатларни берадилар:\nқандай бўлишидан қатъи назар қўрқувларга жиддий қараш;\nаниқ бир қўрқувга урғу бермаган ҳолда болани нимадан қўрқишига аниқлик киритиб олиш;\nқўрқоқлик қилган вақтида болани уришмаслик ва жазоламаслик;\nболанинг ёнида сиз бор экансиз, демак, у кучли ҳимоя остида эканини унга уқтириш;\nқўрқувни енгишдаги ўз шахсий тажрибасини болага гапириб бериш;\nқўрқувга ўрганиб қолишига йўл қўймаслик. Агар қоронғуликдан қўрқса, уни ёлғиз қоронғу хонада қолдирмаслик. Йўқса, боланинг ривожланишига, соғлиғига ва руҳиятига салбий таъсир этади;\nболани бирон машғулот ёки ўйин билан машғул қилиш.\nОта-онанинг асосий вазифаси, қўрқувни енгишда болага ёрдам бериш бўлади. Бола қўрқувни мустақил равишда енгиб ўтиши керак, фақат бунинг учун ота-она болага меҳр-муҳаббат бериши зарур. Уни доимо қўллаб-қувватлаши лозим.\n00:49 / 15.03.2017 3340\n«Хислатли ҳикматлар шарҳи» ва «Амаллар ниятга боғлиқдир» китоблари тақдимоти\n02:34 / 23.10.2018 4661\n02:38 / 27.02.2019 770\n22:02 / 06.12.2017 1118


Онкология: COVID-19га қарши қачон ва қандай эмланиш керак\n03 Avgust 11:40 / Published in COVID-19\nСаратон беморни эмлаш: қачон эмланиш керак\nСаратон касаллигига чалинганлар коронавирусга қарши эмлашсиз қолмаслиги керак. Коронавирусга қарши кураш штаби аъзоси Эзозбек Ризаев ушбу тоифадаги беморларга қачон ва қандай эмлаш кераклиги ҳақида гапириб берди.\n«Маълумки, бугунги кунда саратон билан оғриган беморларда COVID-19 инфекцияси жуда қийин ва баъзида фожиали ҳолатларга олиб келади. Шу боис Жаҳон соғлиқни сақлаш ташкилоти саратон касаллигига чалинганларни коронавирус инфекциясидан эмлаш зарурлигини аниқлади», — деди Ризаев.\nАммо, у қўшимча қилди, одам қандай даволаниш турига эътибор бериш керак.\n«Яъни, агар бемор кимётерапия ёки нурланиш терапияси курсидан ўтаётган бўлса, бу протседурадан олдин эмлаш керак. Нега? Гап шундаки, кимётерапия ёки радиация терапияси иммунитет тизимининг заифлашишига олиб келадиган мураккаб даволанишдир. Натижада, беморга эмлаш пайтида тананинг коронавирус инфекциясига реакцияси паст бўлади – антителалар ишлаб чиқарилиши», — деди у.\nШунинг учун мутахассислар кимётерапия ёки радиация терапиясидан олдин саратон касаллигига чалинганларни эмлашни тавсия қилади. Бу махсус терапия туфайли иммунитет заифлашганда беморнинг COVID-19 билан касалланиш хавфини камайтиради.\n«Шунинг учун, саратон касаллигига чалинганлар ҳам коронавирус инфекциясига камроқ сезгир бўлиши учун эмланишга муҳтож», — дея хулоса қилди у.\nTagged under: COVID-19, кимётерапия, ОНКОЛОГИЯ, радиация терапияси, ЭМЛАШ


Миграция агентлигининг Москвадаги ваколатхонаси: янги ташкилотдан янги умидлар - BBC News O'zbek\nМиграция агентлигининг Москвадаги ваколатхонаси: янги ташкилотдан янги умидлар\nВаколатхона очилдими ёки очилиш арафасида?\n"Буюк келажак" нодавлат нотижорат ташкилоти эксперт Саиднўмон Мансуровнинг Ташқи меҳнат миграцияси агентлигининг Москвадаги ваколатхонаси раҳбари этиб тайинлангани ҳақида Facebook даги саҳифасида эълон қилди.\nБу ҳақда Ўзбекистон Республикаси Бандлик ва меҳнат муносабатлари вазирлиги ҳамда Ташқи меҳнат миграцияси агентлигининг расмий сайтлари ва ижтимоий тармоқларидаги саҳифаларида ҳеч қандай маълумот берилмаган.\nЎзбекистон Ташқи ишлар вазирлиги, Ўзбекистон Республикасининг Москвадаги элчихонаси расмий сайтлари ҳам бу борада ҳозирча жим.\nАммо миграция агентлигининг Москвадаги вакили тайинлангани ҳақидаги хабар матбуотда тарқала бошлади.\nРоссия: Ўзбекистон ҳукумати юбораётган мигрантлар кўчада қолмоқда\nЎзбекистон-Россия: Мигрантлар юк ташувчилардан нега норози?\nРоссияда Ўзбекистон ташқи меҳнат миграцияси агентлигининг ваколатхонаси очилдими?\nБи-би-си Ўзбек хизмати шу савол билан Ўзбекистон Республикаси Бандлик ва меҳнат муносабатлари вазирлигига мурожаат қилди. Вазирликнинг матбуот хизмати ваколатхона расман очилганини билдирди.\n- Агентликнинг Москвадаги ваколатхонаси Ўзбекистоннинг Москвадаги элчихонасида жойлашган. Ҳозирча хона ажратилган ва у ерда таъмирлаш ишлари кетаяпти, - деди Меҳнат вазирлиги матбуот хизмати ходими Алишер Элмуродов.\nBBC Uzbek элчихона билан боғланди. Баҳриддин исмли мулозим хона ва таъмирлаш ҳақидаги маълумотларни тасдиқлаб, вакилнинг хонаси консуллик бўлимида эканлигини ойдинлаштирди ва бошқа изоҳ бера олмаслигини айтди.\nБиргина вакилнинг Москвадаги минглаб муҳожирларга хизмат кўрсатиши қай даражада имконли?\nМиграция агентлигининг Москвадаги ваколатхонасининг штат бирлиги қандай бўлади?\nРоссиянинг бошқа ҳудудларида оғир аҳволга тушиб қолган ўзбекистонлик меҳнат муҳожирлари қаерга мурожаат қилишлари мумкин бўлади?\nБу каби саволлар ҳозирча очиқ қолмоқда.\nСуриштирувларимиздан аниқланишича, Ташқи меҳнат миграцияси агентлигининг Москвадаги ваколатхонаси очилиш арафасида.\nҲозирда хужжатлаштириш жараёни якунига етмоқда.\nЭлчихона ходимига кўра, ташкилот расман иш бошлаганидан сўнг барча маълумотлар расмий сайт орқали оммага етказилади.\nМатбуот учун очиқлик бўладими?\nРасмий идоралардан Ташқи миграция агентлигининг Москвадаги вакилини сўраб-суриштиримиздан кўра, "Буюк келажак" эксперти Саиднўмон Мансуровни топишимиз енгилроқ кечди.\nЭксперт вакилнинг Би-би-сига билдиришича, янги ваколатхона Россиядаги ўзбекистонлик меҳнат муҳожирларига амалий ёрдам кўрсатувчи идора бўлади.\n- Вакиллик Россия ҳудудида оғир аҳволга тушиб қолган меҳнат муҳожирларини ватанга қайтаришда, яқинлари мусофирликда вафот этганларга ёрдам кўрсатиш, уларнинг ҳуқуқлари ҳимояси ва муҳожирлар дуч келаётган бошқа муаммоларини ўрганиш ҳамда ечимини топишда кўмакчи бўлади, - деди Ташқи миграция агентлигининг Москвадаги вакили Саиднўмон Мансуров.\nВакил Россиядаги ўзбекистонлик меҳнат муҳожирларининг муаммолари билан танишлиги, уларга ёрдам турларини кўриб чиқиш билан бирга, бу соҳада тажрибаси катта бўлган ҳуқуқшунослар билан фикрлашиб иш кўраётганини маълум қилди.\n- Валентина Чупик кўп йиллардан бери бевосита Россиядаги меҳнат муҳожирлари билан ишлайдиган тажрибали юрист. Шундай ҳуқуқ ҳимоячилари ва фаоллар билан биргаликда ҳаракат қилиш мақсадидамиз. Ва албатта, фаолиятимиздан ОАВни хабардор этиб борамиз, - деди Саиднўмон Мансуров.\nЯнги вакил олий таълимни Россияда олганлиги ва халқаро муносабатлар соҳасида 10 йилдан ошиқ иш тажрибага эканлиги маълум.\nАгентлик билан суғурта бирга: бири пул беради, иккинчиси оладими?\nСаиднўмон Мансуров "Ўзагросуғурта"нинг Москвадаги ваколатхонаси раҳбари ҳамдир.\nБу вакилликнинг ҳам ташкил этилганига кўп вақт бўлмаган.\n2018 йил сентябрь ойида очилган "Ўзагросуғурта" ваколатхонаси яқинда Россиядаги ўзбекистонлик меҳнат муҳожирлари учун мўлжалланган "Патент+" деб номланган суғурта полисини жорий этган.\nБу борада ташкилот мигрантларга ихтиёрий-мажбурий суғурта полисларини сотишда етакчи бўлган "Русский стандарт" суғурта компанияси билан ҳамкорлик қилмоқда.\n"Буюк келажак" халқаро ННТ матбуот хизмати маълумотига кўра, Саиднўмон Мансуров "Ўзагросуғурта" суғурта компанияси ва Ташқи меҳнат миграцияси агентлигининг Москвадаги ваколатхоналари раҳбарлиги лавозимларини бирга бошқаради.\nМустақил экспертларга кўра эса, бу вакилликлар бир-бирига қарши икки алоҳида тармоқ бўлиб, "бири муҳожирларга бепул ҳизмат кўрсатса, иккинчиси уларнинг пулини мажбурий олади".\n- Аммо ҳозир миграция агентлигининг Москвадаги ваколатхонаси очилаётганига хурсанд бўлишимиз керак. Чунки шу пайтгача бу ташкилот жуда керак, аммо йўқ эди. Ҳозир бу икки соҳа бир-бирига қарама-қарши иш қилади, деб норози бўлишимиз бўлаётган катта ишни йўлини тўсиб қоладими, деб ўзимизни бирор фикр билдиришдан тиямиз, - дейди муҳожирлар учун бепул юрист Валентина Чупик.\nҲали очилмаган, аммо иш қизғин\nАйни пайтда янги ташкилот хужжатларни расмийлаштириш билан бир пайтда меҳнат муҳожирларига ёрдам бериш ишларини бошлаб юборган.\n- Шу кунларда Москвада вафот этган ўзбекистонликларнинг жасадлари("Груз")ни ватанга юбораяпмиз. Мигрантларни вақтинчалик сақлаш марказида узоқ муддат қолаётган муҳожирларни ватанга юборишда мутасадди ташкилотлар билан ҳамкорликда ҳаракат қилаяпмиз, - дейди Саиднўмон Мансуров.\nМиграция агентлигининг Москвадаги ваколатхонасининг расмий очилиши маросимига тайёргарликлар сўнгги босқичда.\nМиграция йўналишидаги кузатувчилар ва экспертлар агентлик ваколатхонаси ўзбекистонлик меҳнат муҳожирларининг иккинчи уйига айланади, деган умидларни билдиришмоқда.\nРоссияда энг кўп сонли меҳнат муҳожирлигидаги ўзбекистонликлар учун мазкур ваколатхона қўшни давлатлардан кўра энг кеч ташкил этилаётгани бўлди.\nМарказий Осиёдан Тожикистон ва Қирғизистон давлатларининг Москвадаги ваколатхоналари 2015 йилдан буён фаолият юритиб келади. Ва бу давлатлар муҳожирлари ўзбекистонликларга нисбатан озчиликни ташкил этса-да, ҳақ-ҳуқуқлари ҳимоясида анчайин устунликка эгалиги маълум.\nЎзбекистоннинг собиқ Президенти Ислом Каримов даврида Россияда минглаб ўзбекистонликларнинг меҳнат муҳожирлигида эканлигига ҳукумат даражасида кўз юмиб келинар эди. Марҳум Президентнинг ўзи эса муҳожирларни "дангасалар"деб атаб, улардан "жирканишини" билдирган.\nАйни пайтда Россияда расман 2 миллионга яқин меҳнат муҳожирлари билан ўзбекистонликлар етакчиликни қўлдан бермай келаётир.\nУларга ҳукумат даражасидаги эътибор президент Шавкат Мирзиёев иқтидорга келганидан сўнг қаратила бошланди.\nЎзбекистонлик мигрантлар ҳар йили ортга юборувчи бир неча миллиард долларлик маблағлар эса, йилларки, мамлакат иқтисодини тутиб, юритиб келаётган энг муҳим молиявий манбалардан бири бўлади.


Яҳудийлар ва насронийлардан ўтиб қолган ҳамда олдинги умматлар ва набийлар қиссаларига тегишли ривоятлар «исроилиёт» дейилади. Таврот ва Инжилда келган хабарлар қисман Қуръони каримда ҳам зикр этилган. Масалан, Одам алайҳиссалом ва унинг ерга тушиши қиссаси, Мусо алайҳиссалом билан унинг қавмига тегишли нақллар, Исо аллайҳиссалом ва онаси Марям ҳақидаги ривоят кабилар шу жумладандир. Буларнинг ҳаммаси Қуръони каримда ваъз-ибрат учун мухтасар ҳолда баён…\nБисмиллаҳир роҳманир роҳийм Имом Ғаззолий айтадилар: “Аллоҳ таолога муқарраб, камёб ва нодир бўлган охират уламолари борки, қуйида уларнинг бир қанча аломатларини келтириб ўтамиз:\nСўзда ва амалда Аллоҳдан қўрқиш\nИнсон қалби, Маҳшар куни унга тақдим этиладиган китобга ёзилаётган сўз ва амалларидан кўра, кўпроқ ўзининг ташқи кўриниши ҳақида ўйлайди. Биз Ислом – нафақат дин, балки яшаш тарзи эканлигини унутмаслигимиз керак, шундай экан, мусулмонлар ҳар қандай ҳолатда тақвони тутишлари лозим, бу сўзимиз ва амалимизга ҳам тааллуқлидир.\nНега сўнгги кунларда бомдод намозига ухлаб қоляпсиз? Энди намоз бошлаган вақтингизни бир эсланг?! Бомдод намози вақтидан камида бир соат аввал уйғонар эдингиз. Унгача таҳажжудни адо этардинггиз, зикру дуолар қилардингиз.?.. Ҳозир эса... кеч уйғондингиз-у шошлинч равишда ювиняпсиз, ишга кеч қолмаслик учун... Намоз қазо бўлган, ҳатто қазони-да ҳали ҳам адо қилганингиз йўқ? Ҳаётингизда нимадир ўзгариш бўлганга ўхшайди? Нималар бўляпти сизда? Келинг, шуни…\nИслом уммати бири-бирига устоз, бири-бирига шогирд бўлиб келган. Илм ўргатиш ва ўрганиш мусулмонларни бошқалардан ажратиб турувчи асосий фазилатларидан бўлган. Ҳар бир мусулмон ўзи билган нарсани бошқа бировга ўргатишни муқаддас бурчи, деб билган. Лекин орамизда шундай инсонлар ҳам борки, улар сўралаётган масаланинг шаръий ҳукмини билмайдилар ёки билсалар ҳам қониқарли жавоб беришга ожизлик қиладилар. Афсусланарли жойи шундаки, “билмайман” дейишнинг ўрнига ўзларича жавоб…\nЭй инсон! Қачонлардир сен бу оламда бўлмагансан. Аллоҳ таоло Қуръони Каримда айтганидай: “Ўша инсон Биз уни бундан олдин ҳеч нарса бўлмай турганида яратганимизни эсламайдими?!” (Марям сураси, 67). Кейин Аллоҳ сени кичкинагина томчидан яратди ва сенга эшитиш ва кўриш қобилиятини берди. “Ҳақиқатда инсонга, у эсга олинадиган нарса бўлмаган бир замон келмадими? Албатта, Биз инсонни аралаш нутфадан яратдик. Синаш учун, бас, уни…


Самарқандда 42 киши муддатидан олдин жазодан озод қилинди - EFFECT.UZ\nСамарқандда 42 киши муддатидан олдин жазодан озод қилинди\n. 12:45 | 11.10.2021\nСамарқанд вилоят суди раиси О.Ҳайитов ва вилоят маъмурий суди раиси Т.Файзиев Пастдарғом тумани Халқ қабулхонасида фуқаролар билан учрашув ва сайёр қабул ўтказди. Бу ҳақида УзА хабар бермоқда.\nДастлаб О.Ҳайитов мамлакатимиз суд-ҳуқуқ тизимидаги ислоҳотлар, қонунчиликдаги янгилик ва ўзгаришлар ҳақида тушунча берди. Жойларда ўтказилаётган сайёр қабуллар ва уларнинг натижаларига тўхталди.\nҚабул жараёнида жиноят, фуқаролик, иқтисодий ва маъмурий масалалар юзасидан 50 га яқин фуқаронинг мурожаати кўриб чиқилди.\nШунингдек, содир қилган жиноий қилмиши учун озодликдан чеклаш жазосига ҳукм қилинган 19 нафар фуқаро ҳамда ахлоқ тузатиш ишлари жазосини ўтаётган 23 нафар фуқаро вилоят суди раисига мурожаат қилди. Улар қилмишидан пушаймонлиги, тегишли хулоса чиқарганлиги, тузалиш йўлига қатъий ўтганлигини, бундан буён қонун-қоидаларга амал қилиб ҳаёт кечиришини билдириб жазонинг ўталмай қолган қисмидан озод қилишни сўради.\n– Мамлакатда қонун устувор, жиноятга жазо муқаррар. Ҳар ким қилмишига яраша жазосини олиши аниқ, – дейди О.Ҳайитов. – Бироқ, қилмишининг оқибатини англаб етган, пушаймон бўлган, ўзига хулоса чиқарган шахсларга ҳукуматимиз енгилликлар бераяпти. Бугунги суд-ҳуқуқ ислоҳотлари ҳам шунга қаратилган. Бугун сайёр суд мажлиси ташкил этилади ва суд ҳар бир ҳолатни алоҳида кўриб чиқиб, қонуний хулоса қилади. Жазоси енгиллаштирилиб, озодликка чиқарилганлар бутунлай қутилиб кетди, дегани эмас. Бу уларга имконият. Лекин бу яхшиликни, бағрикенгликни суиистеъмол қилмаслик керак.\nШундан сўнг, сайёр суд мажлиси ташкил этилди. С.Ходжимаматов жиноят ишлари бўйича Пастдарғом туман судининг 2020 йил 10 августдаги ҳукмига кўра жиноят кодексининг 169-моддаси 3-қисми “г”банди билан айбли деб топилиб, унга 3 йил муддатга ахлоқ тузатиш ишлари жазоси тайинланган. Сайёр судда жазонинг ўталмай қолган 1 йил муддатини ўташдан озод этилди.\nШу тариқа барча мурожаатлар бирма-бир кўриб чиқилиб, аксарият мурожаатлар ижобий ҳал этилди. Ўрганилиши вақт талаб қиладиган масалалар юзасидан аниқ муддат белгиланди.\nTeglar:Озод қилинди, Самарқанд\nТошкентда содир бўлган ёнғинда бир киши ҳалок бўлди